Vučić: Raspored sastanaka nije lak, Srbija želi mir - ali čuvaće svoje interese - Politika - Dnevni list Danas\nPočetna » Politika » Vučić: Raspored sastanaka nije lak, Srbija želi mir – ali čuvaće svoje interese\nVučić: Raspored sastanaka nije lak, Srbija želi mir – ali čuvaće svoje interese\nMilorad Dodik i Aleksandar Vučić Foto: FoNet/Aleksandar Levajković\nPredsednik Srbije Aleksandar Vučić izjavio je danas da je politički vrh Republike Srpske (RS) obavestio o činjenicama vezanim za razgovore po pitanju Kosova i naglasio da Srbija želi mir, ali da će štititi svoje interese.\nVučić se sreo sa srpskim članom Predsedništva BiH Miloradom Dodikom, predsednicom RS Željkom Cvijanović i predsednikom Vlade RS Radovanom Viškovićem.\n„Obavestio sam ih o svemu što sam znao ili sa svim onim sa čim verujem da možemo da se suočimo, rekao šta su principi Srbije, kako i koliko želi mir i stabilnost. Ali Srbija ima i neke svoje interese koje će morati da sačuva i zaštiti, bez obzira kakvi zahtevi i sa koje strane budu dolazili“, rekao je Vučić, u zajedničkom obraćanju u Predsedništvu Srbije.\nOn je istakao da je pred njim „ne lak raspored“, navodeći da dolazi izaslanik Evropske unije Mirolsav Lajčak, da zatim odlazi u Mosku pa u Vašington, kao i da ima još nekih događaja, ali o njima zasad ne može da govori.\nKako je rekao, taj tehniči deo, odnosno brojnost susreta, je „mnogo manje važan od suštinskog koji će biti teži za nas“.\nVučić je rekao da su odnosi Srbije i RS na visokom, odgovornom i ozbiljnom nivou postavljeni.\n„Sa ponosom mogu da kažem da uvek i u svakom trenutku podržavamo jedni druge. Čuvamo leđa jedni drugima“, rekao je Vučić.\nOn je rekao da je veoma zadovoljan saradnjom sa RS, „pragmatičnom i racionalnom saradnjom sa Bosnom i Hercegovinom“ i da veruje da „možemo da napravimo da bude na još višem nivou“.\nDodik: Srbija ne treba da brine dok Vučić vodi pregovore o Kosovu\nSrpski član Predsedništva Bosne i Hercegovine Milorad Dodik izjavio je danas u Beogradu da Srbija ne treba da brine dok pregovore o Kosovu vodi njen predsednik Aleksandar Vučić.\n„Pre dolaska Vučića na vlast Kosovo je bilo izgubljena tema na međunarodnoj sceni, a danas je ponovo u fokusu zahvaljujući njemu“, rekao je Dodik na konferenciji za novinare posle razgovora sa srpskim predsednikom, kome su prisustvovali i predsednica i premijer Republike Srpske, Željka Cvijanović i Radovan Višković.\n„Republika Srpska zvanično podržava Beograd oko Kosova i u ovom trenutku dijalog je jedino moguć“, rekao je Dodik. On je poželeo Vučiću uspeh u predstojećim diplomatskim aktivnostima u vezi Kosova i istakao da Srbija mora da prevaziđe podele i pruži podršku Vučiću u pregovorima.\n„Srbija nema potrebe da žuri sa konačnim rešenjem kosovskog pitanja“, rekao je Dodik i naveo da iako zna da Vučić podržava teritorijalni integritet BiH, on ipak želi da kaže da Republika Srpska na duge staze sebe vidi u integraciji sa Srbijom.\nDodik je rekao da je međunarodna zajednica stvorila veliki broj problema u Republici Srpskoj, rekavši da je BiH neuspeli eksperiment, i da Srpskoj treba vratiti prava stečena međunarodnim ugovorom.\nDodik je zahvalio Srbiji i Vučiću na pomoći tokom korona krize.\n„Bilo je važno za vreme korone kada smo znali da možemo da računamo na Srbiju. Dobili smo u dva navrata ono što nam je bilo potrebno a medicinski sektor je odradio posao veoma uspešno“.\nPrema rečima Dodika saradnja sa Srbijom je najbolja i najintenzivnija od postojanja Republike Srpske.\n„Republika Srpska danas izgleda mnogo bolje, zahvaljujući projektima koji su direktno podržani od predsjednika Srbije i Vlade Srbije. U svakoj opštini Republike Srpske ima jedan projekat koji finansira Republika Srbija“, naveo je Dodik.\nDa podsetimo, predsednik Srbije izjavio je u intervjuu za jedan beogradski dnevni list da nije u stanju da nasluti predlog SAD, ali jeste šta bi mogao biti predlog Evropske unije.\nAleksandar VučićBiHKosovoMilorad DodikRepublika SrpskaBeograd\n5 reagovanja na “Vučić: Raspored sastanaka nije lak, Srbija želi mir – ali čuvaće svoje interese”\n18. juna 2020. u 10.51\nSlazem se, nije lako, cak je i pretesko, biti sam u necemu gde vas svi okolo napadaju, ucenjuju\n18. juna 2020. u 14.43\nPozicija R. Srpske, kao i Srbije, jaca je jacanjem medjusobnih odnosa, kao i zajednickim nastupima.\n18. juna 2020. u 14.53\nZelimo mir, ali ne po cenu toga da nasi interesi budu zapostavljeni.


Vučić: Teško je, ali ni Srbiji ni Crnoj Gori ne treba sukob - Glas Srpske\nTV PINK 23.01.2020 10:07\nBEOGRAD - Predsjednik Srbije Aleksandar Vučić rekao je, povodom sinoćnjeg razgovora sa predsjednikom Crne Gore Milom Đukanovićem, da u vezi sa ključnim pitanjima nije mogao da se usaglasi sa svojim sagovornikom.\n- Radim sve što mogu, ličnim autoritetom, koji nije tako mali kako bi mnogi željeli, da poboljšam poziciju srpskog naroda u Crnoj Gori - rekao je Vučić.\nRazumije se, kaže, da je razgovor sa Đukanovićem bio težak.\n- Kada dvojica ljudi oko ključnih pitanja ne mogu da se usaglase, teško je, ali smo istovremeno kao ozbiljni i odgovorni ljudi razumjeli da Srbiji ne treba sukob sa Crnom Gorom, niti Crnoj Gori sa Srbijom - rekao je Vučić i dodao da Srbija i Crna Gora moraju da budu dvije prijateljske i bratske države.\n- Ne isključujemo mogućnost da sve više zajendički tražimo bolju pozciju za naše zemlje - rekao je Vučić.\nVučić je izjavio i da mu mitropolit Amfilohije nije nikakav "trn u oku", a da takve ocjene daju oni ljudi koji nemaju nikakvu politiku, već godinama samo ponavljaju optužbu da će on izdati Kosovo ili, u posljednje vrijeme, da se dogovarao sa predsednikom Crne Gore, o bilo čemu, što su, ističe - besmislice.\nVučić jnj pozdravio danas entuzijazam zvaničnika SAD Ričarda Grenela da ubrza nastavak dijaloga Beograda i Prištine i još jednom ukazao na to da je za taj korak neophodno ukidanje prištinskih taksi na robu iz Srbije.\n21. 09. 2020 22:37\n21. 09. 2020 20:40\n21. 09. 2020 20:17\nOdalović: Nema akta da je Izrael eksplicitno priznao Kosovo\nZa ubistvo Stojanovića na Novom Beogradu osumnjičen ugostitelj iz Gradiške?\n21. 09. 2020 18:35


Severina proslavila rođendan uz pesmu sa čitavim gradom (video) - Hello! magazin\nSeverina proslavila rođendan uz pesmu sa čitavim gradom (video)\nPevačica Severina Vučković proslavila je 44. rođendan nastupom u Novom Pazaru, koji je slavio 555. rođendana.\nPrvi poklon, buket orhideja Severina je nešto pre ponoći dobila od domaćina Denisa Mavrića koji joj je u ime grada Novog Pazara poželeo da se spektakl brzo ponovi u tom gradu.Pre Severine publiku je u dosta hladnoj noći u Novom Pazaru na Gradskom šetalištu svojim hitovima zagrejala Ana Bekuta, koja je u grad na obalama Raške i Jošanice došla u pratnji izabranika njenog srca Milutina Mrkonjića.\nA video posted by @mina_ismaili on Apr 20, 2016 at 4:20pm PDT\nSeverina je u Novi Pazar doputovala, i sve vreme bila okružena ljudima iz svog tima u stilu velikih zvezda. Ipak za njen dolazak u Novi Pazar nije bilo nikakvih specijalnih zahteva, rekli su organizatori.\nA video posted by Azemina Gegic (@azemina_gegic) on Apr 20, 2016 at 4:17pm PDT\n– Mnogo mi je drago što sam u ovom lepom gradu. Zajedno smo slavili rođendan, s tim što ja nastaviljam u Beogradu sa porodicom i prijateljima a ovi ljudi zadovoljni odlaze svojim kućama. Sve mi se sviđa u Novom Pazaru, jela sam najbolje ćevape, nosim njihov džins a ljudi su ovde divni, i ovo sigurno nije grad bez ljudi.\nSeverina je koncert u Novom Pazaru započela u brzom ritmu, reportoar je bio prilagođen pravom rođendanskom slavlju.\nNajemotivniji deo koncerta bio je momenat kada se na binu popela devojčica koja je Severini otrčala u zagrljaj, pesmu je nastavila de peva devojka zadužena za prateće vokale a nakon toga Seve je još par pesama pevala držeći devojčicu u naručju koja nikako nije htela da je odvoje od nje. Najiskrenija emocija male devojčice i ljubav koju je Severina osetila izmamile su suze na pevačicinom licu, piše Kurir.rs\nA video posted by Oki Ahmatovic ?? (@ahmatovic7) on Apr 20, 2016 at 4:02pm PDT\nTagovi: severina kojićseverina vučković\nOsvojite 2x2 karte za predstavu "Prema dnevniku Ane Frank" u Bitef teatru


RTCG - Radio Televizija Crne Gore - Nacionalni javni servis :: Svijet :: Trampovo pismo Erdoganu: Ne budite budala\nPISAO MU NA DAN OFANZIVE 17. 10. 2019. 10:10 >> 10:10 1\nPISAO MU NA DAN OFANZIVE\nAmerički predsjednik Donald Tramp napisao je pismo turskom predsjedniku Redžepu Tajipu Erdoganu na dan ofanzive u Siriji u kojem ga u ne sasvim diplomatskom tonu savjetuje da ne bude budala, prenosi danas Frans pres.\n"Ne želite da budete odgovorni za masakr hiljada ljudi, a ja ne želim da budem odgovoran za uništavanje turske ekonomije - šta bih i uradio (ako bude bilo potrebno)", napisao je američki predsjednik.\nPismo je od 9. oktobra, kada je turska pokrenula ofanzivu u Siriji, a agencija AFP je dobila potvrdu da je autentično.\n"Istorija će o vama suditi blagonaklono ako budete postupali pravedno i humano", poručio je Tramp turskom predsjedniku, koga je obavijestio i da će se se naknadno čuti telefonom.\nTramp je 14. oktobra objavio da uvodi nove sankcije Turskoj, prekida trgovinske pregovore i podiže carine na čelik u nastojanju da izvrši pritisak na Ankaru da zaustavi vojnu ofanzivu u Siriji protiv kurdskih snaga koje Turska smatra terorističkom prijetnjom.\nSirija Donald Tramp\nAntimalarijski ljekovi povećavaju rizik od srčanog udara\n"Amerika se neće ponovo zatvarati"\n"Imati najviše zaraženih na svijetu je orden časti"\nPoboljšanja za 30 dana ili prestaju da finansiraju SZO


Održan treći sastanak za projekat CIRCE :FCCG\nOdržan treći sastanak za projekat CIRCE\nTreći sastanak projekta CIRCE – „Zajedničke inicijative za promociju kinematografije između Italije, Albanije i Crne Gore“, koji se sufinansira iz sredstava INTERREG IPA Programa prekogranične saradnje između Italije, Albanije i Crne Gore, održan je 29. oktobra u Tirani (Albanija).\nNosilac ovog projekta je Apulia Film Commission, u saradnji sa albanskim partnerom – Albanskim nacionalnim centrom za kinematografiju, crnogorskim partnerom – Filmskim centrom Crne Gore i italijanskim partnerom – regijom Molise. Pridruženi partneri su: Ministarstvo kulture Crne Gore, Ministarstvo kulture Republike Albanije i Ministarstvo za kulturnu baštinu i turizam Italije (MIBACT).\nTokom sastanka u Tirani, predstavnici partnera projekta CIRCE ukazali su na realizovano u prethodnoj fazi rada, u okviru čega je i Filmski centar Crne Gore predstavio sprovedene aktivnosti koje se odnose na ovogodišnji dio projektnih obaveza. Takođe, predstavljen je plan realizacije aktivnosti koje se odnose na narednu fazu rada.\nU okviru projekta CIRCE sprovodi se nekoliko aktivnosti kao što su zajednička produkcija web serije od devet epizoda, razmjena iskustava, dobrih praksi (podsticajne mjere), stvaranje mreže za filmske festivale u toj oblasti, investicije za promociju distribucije u Albaniji i Crnoj Gori, kao i ažuriranje aktivnosti za aktere u audio-vizuelnom sektoru.


“Ne pregovoramo sa Kor grupom” – Semendria\n“Ne pregovoramo sa Kor grupom”\n14. april 2014. PRIVREDA – Izvor: Agencija Beta – Ministarstvo privrede Srbije saopštilo je da ne pregovara sa Kor grupom, čiji je vlasnik Jeton Sadiku, o prodaji Železare Smederevo.\nU saopštenju dostavljenom agenciji Beta navedeno je da “Ministarstvo privrede nije učestvovalo u pregovorima, niti je vodilo bilo kakvu pisanu ili usmenu komunikaciju sa Kor grupom o prodaji Železare”.\nPrištinski list “Koha ditore” piše danas da Vlada Srbije pregovara o prodaji Železare sa Kor grupom (Core Group), koja je u konzorcijumu sa kompanijom Metalfer iz Srbije i Trasti (TraStee) iz Italije.\nPo pisanju tog lista, portparol firme Lamkosa, u vlasništvu Kor grupe, Arlind Jupolli, potvrdio je da je ta poslovna grupacija u završnoj fazi pregovora o preuzimanju Železare Smederevo. Vlasnik Kor grupe je Albanac koji ima britansko državljanstvo Jeton Sadiku.\nKompanija Metalfer danas je negirala da pregovara sa Vladom Srbije o prezimanju Železare Smederevo.\n« GSUS raspisuje konkurs za izlagačku sezonu 2015.\nLažni policajac uzimao “mito” »


Njemačka rampa za radnike sa Balkana - RTV SLON\nNjemačka bi od sljedeće godine mogla da prepolovi broj građevinskih radnika, konobara i ostalih niskokvalifikovanih ili nekvalifikovanih radnika sa Zapadnog Balkana, koji pod povlašćenim uslovima mogu da dobiju radnu dozvolu u Njemačkoj.\nOvo pravilo već bezmalo pet godina omogućava dobijanje radne vize za Njemačku radnicima sa Zapadnog Balkana, koji ne znaju njemački jezik niti imaju profesionalne kvalifikacije priznate u Njemačkoj. Za dobijanje vize uslov je da su dobili ugovor o zaposlenju, potom odobrenja nemačke Savezne agencije za zapošljavanje, kao i da u posljednja 24 mjeseca nisu primali u Njemačkoj bilo kakvu socijalnu pomoć.\nMeđutim, to što je danas u Nemačkoj 600.000 više nezaposlenih nego pre godinu dana uticalo je na to se stavi pod znak pitanja produženje ovog pravila, koje je donijeto 2015. sa ciljem da se spreči dolazak takozvanih lažnih tražilaca azila sa Balkana.\nIzvor: RTV Slon / Al Jazeera\nPrethodni članakCrna Gora: Pooštrene mjere za letove iz Srbije\nSljedeći ČlanakSutra sunčano uz povoljnu bioprognozu


Da li ste ikad poželeli da možete da birate osobu koja će sedeti pored vas tokom dugog avionskog leta? Ruski "UTair Airlines" upravo će to dozvoliti svojim putnicima.\nOvaj prevoznik opremiće svoju mobilnu aplikaciju novom uslugom - njegovi korisnici moći će da imaju uvid u pol svojih saputnika, a takav potez pomoći će ljudima da pronađu ljubav u toku letenja, navodi "Raša tudej".\n- Avijacija nisu samo avioni i aerodromi, ona je i jedna romansa. "UTair" želi da podseti svoje putnike na to - izjavila je predstavnica kompanije Alina Šerbinina.\nKako dodaje, njihovi korisnici počeli su sve češće da se obraćaju avio-prevozniku s molbom da im pronađu odgovarajuće saputnike. Šerbinina ističe da muškarci i žene podjednako osećaju stid kada je upoznavanje onog koji sedi pored njih u pitanju.\n- Tako je kompanija dozvolila klijentima da unapred biraju sedište i smeste sebe pored nekoga ko je dotad čekao na pravu osobu - navela je.\n"UTair" je treća po broju prevezenih putnika ruska avio-kompanija kojom je, podaci pokazuju, 1,13 miliona ljudi preletelo samo tokom prvog meseca ove godine.


Savez za Srbiju: Nije daleko dan kada će režim početi da se ruši - Beta\nLideri Saveza za Srbiju ocenili su da nijedna vlast do sada nije u bescenje rasprodavala rudna bogatstva, vodu i zemljište i poručili nije daleko dan kada će režim Srpske napredne stranke početi da se ruši.\nKako se navodi u saopštenju Saveza za Srbiju, jedan od osnivača Dragan Đilas rekao je u Požarevcu da su prodaje rudnika u Boru i beogradskog PKB-a, kombinacija neznanja i ličnog interesa.\n"Mogu oni da pričaju o svakom o nas da smo lopovi i izdajnici, tajkuni, mogu da pričaju šta god hoće, ali ovo je suština i stvarna slika Srbije", rekao je Đilas i dodao da "sve što je neprirodno i neiskreno na kraju propadne".\nPredsednik pokreta Dveri Boško Obradović rekao je na skupu pred građanima Požarevca da "život u Srbiji nije normalan, jer vlast nije normalna".\n"Funkcionisanje države, medija, parlament, način na koji funkcionišu privreda i poljoprivreda – to nije normalno i to moramo da promenimo. Zato smo se i okupili u Savez za Srbiju, da vratimo normalnost", rekao je Obradović.\nPredsednik Demokratske stranke Zoran Lutovac rekao je da nije tačna ocena zamenika gradonačelnika Beograda Gorana Vesića da su građani glasali da se novogodišnja rasveta postavlja na plus 30 stepeni, jer su birači glasali za Aleksandra Vučića koji je "predsednik svih opština u Srbiji".\n"Hoćemo da promenimo vlast i uvedemo demokratiju i politički sistem u kojem će ljudi znati za koga i zašto glasaju. Živimo u autokratiji u kojoj jedan čovek odlučuje o svemu, a svi koji drugačije misle nazivaju se neprijateljima", rekao je Lutovac.\nPotpredsednik Narodne stranke i bivši načelnik Generalštaba Vojske Srbije Zdravko Ponoš kazao je povodom poslednjih imenovanja u vojsci da je predsednik Srbije konačno počeo da radi svoj posao, ali da je to uradio na skandalozan način.\n"Od devet nepopunjenih ključnih mesta u vojsci, popunjena su četiri, a Vučić je to saopštio na dramatičan način, kao da brani Šabac. Mogao je da ta mesta popuni i ranije, umesto što je ih je dve godine držao upražnjenim i tako urušavao sistem", rekao je Ponoš.\nPredsednik Udruženih sindikata Srbije "Sloga" Željko Veselinović osvrnuo se na činjenicu da su u petak poginula dva radnika na gradilištu "Beograda na vodi" i jedan na gradilištu u Lučanima i naglasio da će se nesreće događati ukoliko neko krivično ne odgovara zato što je napravio propust.\nZamenica predsednika Levice Srbije Ferida Čustović skrenula je pažnju na činjenicu da se u Srbiji više ljudi umire nego što se rađa dece i da sve više mladih odlazi jer ne vide perspektivu za normalan život.\n"Okupili smo se u Savez za Srbiju da to zaustavimo i da očistimo Srbiju od kriminala, korupcije i rasprodaje nacionalnih resursa", rekla je Ferida Čustović u Požarevcu.\nSavez za Srbiju: Blizu dan kada će režim početi da se ruši\n"Nije daleko dan kada će režim početi da se ruši"\nNovi magazin pre 59 dana\nN1 Info (50) Danas (3) B92 (1)\nSrpska napredna stranka Požarevac PKB Bor\nŠib: Nemačka protiv razgraničenja\nNemačka neće promeniti stav o Kosovu\nNova ekonomija pre 42 minuta\nSzS: Vesić zloupotrebio Tanjug za obračun sa Đilasom


SDPS Kraljevo organizovao akciju čišćenja obala Ibra i Ribnice – SDP Srbije\nSDPS Kraljevo organizovao akciju čišćenja obala Ibra i Ribnice\nPovodom Međunarodnog dana voda, Branimir Jovanović, šef poslaničke grupe SDP Srbije, sa članovima kraljevačkog odbora SDP Srbije organizovao je akciju čišćenja obala reka Ibra i Ribnice.\nOni su uklonili otpad na obalama ovih reka na mestu gde se Ribnica uliva u Ibar.\nNa ovaj način želeli su da pošalju poruku da svaki građanin mora da vodi računa o životnoj sredini i da moramo da imamo naročito brižljiv odnos prema vodotokovima. Ne smemo da dozvolimo da stvaramo divlje deponije, a još je gore kada otpad završi u rekama i jezerima.\nMoramo da budemo svesni činjenice da su vode ograničen resurs i da se u Srbiji samo 12% voda prečišćava.\nSDP Srbije će nastaviti da organizuje slične akcije i u narednom periodu, kako bismo uticali na svest ljudi o značaju zaštite životne sredine.


Milo Đukanović i Volfgang Šojble (Foto: www.predsjednik.me)\nPredsjednik Crne Gore, Milo Đukanović, čija je partija izgubila većinu na izborima 30. avgusta, saopštio je prilikom posjete Berlinu da će nova crnogorska vlada imati njegovu podršku za usvajanje evropskih vrijednosti, saopštio je Đukanovićev kabinet\nĐukanović, koji je posjetu Berlinu počeo susretom sa predsjednikom Bundestaga Volfgangom Šojbleom, izrazio je zahvalnost na prijemu i čestitao domaćinu 30. godišnjicu ujedinjenja Njemačke, navodi se u saopštenju i dodaje da je crnogorski predsjednik potvrdio da “usvajanje evropskih vrijednosti i integracija u EU ostaje glavna preokupacija državne politike i njen strateški cilj”.\nOn je, kako se navodi, ocijenio da Crna Gora nastavlja da bude aktivan činilac regionalne saradnje I promoter evropskih vrijednosti, kao jedina zemlja - kandidat za članstvo - na Zapadnom Balkanu, koja ima otvorena sva pregovaračka poglavlja.\nCrnogorski predsjednik upoznao je Šojblea sa razvojem događaka nakon nedavno održanih parlamentarnih izbora, ocjenjujući da izbori i sve ono što je uslijedilo nakon priznanja rezultata od svih aktera “prvi put u novijoj istoriji parlamentarizma u Crnoj Gori, potvrđuje napredak u pogledu demokratske kulture i kapaciteta za demokratsku tranziciju vlasti”.\n“Crna Gora ulazi u novo poglavlje u političkom životu, iskustvo kohabitacije, sa puno izazova na koje će, vjerujemo, odgovoriti na najbolji način. Sa pozicije predsjednika, nova većina imaće moju apsolutnu podršku za sve ono što bude u cilju usvajanja evropskih vrijednosti, a tome će doprinositi i državotvorno djelovanje nove proevropske opozicije”, rekao je Đukanović.\nNjegov kabinet navodi da je Šojble “čestitao Crnoj Gori na održanim izborima koji su izraz demokratije”, i ocijenio da je promjena vlasti koja se desila po prvi put u Crnoj Gori “uvijek izazov”, uz ranija podsjećanja na njemačka iskustva.\nPrema istom saopštenju, Šojble je rekao da “u tom procesu predsjednik (Đukanović) ima posebnu odgovornost, zbog čega mu želi uspjeh i posebno čestita” i dodao da će “Bundestag nastaviti da razvija odnose saradnje I sa novom većinom i budućom opozicijom, i time potvrđivati značaj koji pridaje svim elementima u političkoj strukturi Crne Gore”.\nŠojble je, kako se navodi, naglasio da je svaka promjena vlasti i test političke zrelosti, koji podrazumijeva i očekivanje da nova vlada svoj rad nastavi na onome što su rezultati prethodne vlade, ocjenjujući da je to “nešto što se mora naučiti i što je u najboljem interesu države”.\nSagovornici su “podijelili zabrinutost razvojem pandemije, čije se pogoršanje očekuje i u Njemačkoj u narednim sedmicama”.\n“Zato moramo biti spremni da uradimo sve što je moguće i postići oko toga jedinstvo u Evropi. Posljedice su veoma zabrinjavajuće, naročito na planu ekonomije, gdje najveći izazov ostaje očuvanje ekonomskih potencijala za period nakon krize”, prenosi kabinet crnogorskog predsjednika zajedničku ocjenu dvojice zvaničnika.\nĐukanović je za četvrtak zakazao konsultacije sa liderima tri koalicije koje su pobijedile na nedavnim izborima i usaglasile da lider koalicije Za budućnost Crne Gore, Zdravko Krivokapić, bude mandatar za sastav nove Vlade Crne Gore.


Saopštenja, U sistemu odbrane Srbije postoji visok rizik od korupcije\nVaša lokacija / Beogradski centar za bezbednosnu politiku / Aktivnosti / Saopštenja / U sistemu odbrane Srbije postoji visok rizik od ... /\nU prvoj globalnoj analizi rizika od korupcije u sistemu odbrane, koju je danas objavio Transparency International UK, ocenjeno je da su u Srbiji uspostavljeni svi preduslovi za efikasnu civilnu kontrolu i nadzor politike odbrane, ali se ukazuje na nedovoljnu aktivnost resornih odbora.\nOd 82 zemlje koje su ocenjene, Srbija se našla na sredini tabele sa ocenom D+ koja zapravo znači da je rizik od korupcije u sistemu odbrane veliki, da se čine napori da se rizik smanji, ali da se tome još uvek ne pristupa na sistemski i sistematičan način.\nU sistemu odbrane Srbije 8% budžeta odlazi na poverljive troškove, dok upravljanje i evidentiranje najrazličitijih materijalnih resursa kojima se raspolaže ostaje neuređeno. Iako su prvi koraci u cilju uvođenja moderne službe interne revizije preduzeti, još uvek izostaju rezultati, a uvid u poslovanje ključnih fabrika namenske industrije krajnje je ograničen.\nKao i u ostatku državne uprave, nedostaje mehanizam zaštite „uzbunjivača“, a nije dovoljno razvijen ni sistem prevencije korupcije kod zaposlenih koji su angažovani na tzv. „osetljivim“ pozicijama u sistemu. Poseban problem predstavlja činjenica da u sistemu odbrane nije razmatran problem korupcije u operacijama („na terenu“), te su izostale i odgovarajuće smernice za pripadnike vojske.\nU istoj grupi sa Srbijom u regionu se našla Bosna i Hercegovina, dok je Hrvatska ocenjena nešto bolje i tamošnji rizici korupcije u sistemu odbrane su predstavljeni kao „umereni“.\nZa ocenjivanje sistema odbrane Srbije izabrani su istraživači Beogradskog centra za bezbednosnu politiku (BCBP), na preporuku organizacije Transparentnost Srbija (TS).\nIstraživači su svoje odgovore sačinili na osnovu podataka prikupljenih tokom više projekata BCBP, pre svih Mapiranja i monitoringa reforme sektora bezbednosti u Srbiji, kao i tokom rada na Mapi rizika od korupcije u sektoru bezbednosti.\nUloga istraživača BCBP bila je da ocenama od 0 do 4 odgovore na 77 pitanja smišljenih i grupisanih tako da pružaju uvid u anti-korupcijske mere koje se preduzimaju u sistemu odbrane Srbije. Odgovori su potom prosleđeni nezavisnom evaluatoru i Ministarstvu odbrane. Transparency International UK je zatim obradio rezultate i izveo najvažnije zaključke.\nBCBP u saradnji sa Transparentnost Srbija priprema panel diskusiju na kojoj će biti predstavljeni i razmotreni najvažniji nalazi Indeksa. O vremenu i mestu održavanja događaja javnost će biti blagovremeno obaveštena.\nPovezane teme:korupcija, sistem, odbrana, transparentnost, ministarstvo odbrane, Vojska Srbije, Srbija


Mobilni tim za inkluziju Roma Grada Vršca u radnoj poseti Pavlišu - eVršac\nMobilni tim za inkluziju Roma Grada Vršca nedavno je počeo sa organizacijom punktova u romskim naseljima, u kojima deli promotivni materijal o značaju imunizacije kao i preventivnim merama u zaštiti od COVID-19. Danas su, tim povodom posetili Pavliš.\nTo je još jedna od preduzetih mera iz resora socijalne politike i Mobilnog tima za inkluziju Roma Grada Vršca u cilju unapređenja i socijalne i zdravstvene zaštite osetljivih društvenih grupa, koje se redovnim sprovode, sa posebnim akcentom na informisanju ove populacije o značaju imunizacije, podršci i pomoći pri prijavljivanju za vakcinaciju za one kojima je ta vrsta pomoći potrebna.\nGrad Vršac prepoznao je potrebu i pomoću Mobilnog tima za inkluziju Roma počeo sa organizacijom punktova radi pomoći Romkinjama i Romima prilikom prijave za imunizaciju. Mi ih svakodnevno na terenu informišemo o samom procesu imunizacije, same prijave i veoma smo zadovoljni odzivom što ukazuje da su sve naše kampanje vezane za zdravlje romske populacije koje smo vršili među romskom populacijom od formiranja Mobilnog tima, dale rezultate i razvile svest o potrebi vakcinacije. Mi ćemo i u narednom periodu dokle god to bude bilo potrebno biti prisutni na terenu, edukovati Rome, pomagati im u prijavama za vakcinaciju i pripremati i deliti promotivni materijal o zdravlju, izjavila je Alisa Šajn, koordinator za romska pitanja Grada Vršca.


Održan sektorski konsultativni sastanak povodom unapređenja zakonskog okvira za doniranje viška hrane | odgovornoposlovanje.rs\nBeograd, 17. jul 2020. godine – Konsultativni sastanak povodom unapređenja zakonskog okvira za doniranje viška hrane održan je danas sa predstavnicima kompanija iz sektora proizvodnje i trgovine hranom, u cilju razmene informacija i predstavljanja preliminarnih rezultata analize koju je tokom prethodnog meseca sproveo Forum za odgovorno poslovanje u okviru Projekta unapređenje okvira za davanje koji finansira USAID, a sprovodi Koalicija za dobročinstvo.\nNa sastanku se ispred Foruma za odgovorno poslovanje obratila Tijana Koprivica, članica UO Foruma i direktorka održivosti Delta holdinga, koja je ukratno upoznala prisutne sa aktivnostima Foruma i zahvalila se svim partnerima iz Koalicije za dobročinstvo, USAID-u na dugogodišnjoj podršci, članicama koje su uzele aktivno učešće u istraživanju i radu Radnih grupa Saveta za filantropiju, kao i ostalim kompanijama koje su uzele učešća i priključile se inicijativi.\nU uvodnom delu sastanka, Tijana Grković, sekretar Saveta za filantropiju ispred Kabineta predsednika Vlade Republike Srbije, upoznala je učesnike sa dosadašnjim rezultatima Saveta za filantropiju – među kojima su usvajanje Upustvsto za ostvarivanje poreskih olakšica za donatore, koje je u oktobru prošle godine donela Poreska uprava radi pojašnjenja člana 15 Zakona o porezu na dobit pravnih lica u kome su definisana poreska oslobođenja za pravna lica koja doniraju za opšte korisne svrhe. Tijana je takođe istakla kao značajan rezultat, povećanje minimalnog neoporezivog iznosa za stipendije koje pravna lica daju učenicima i studentima, a koji je krajem iste godine podignut sa 11670 na čak 30.570,00 rsd u nameri da se dodatno podstakne ulaganje u talentovane i/ili mlade na školovanju iz ugroženih porodica.\nO radu i zaključcima Radne grupe za unapređenje zakonskog okvira za doiranje viška hrane na sastanku su govorili korukovodioci Radne grupe – Željko Mitkovski iz Fondacije Ana i Vlade Divac i Ljiljana Ivanjac iz Ministarstva poljoprivrede, šumarstva i vodoprivrede. Ova radna grupa koju čine predstavnici relevatnih ministarstava, civilnog društva i poslovnog sektora ima za cilj da ispita postojeće stanje i predloži zakonska rešenja koja bi dovela do unapređenja praksi vezanih za upravljanje i doniranje viškova hrane. Na sastanku su predstavljene teme i zaključci kojima se radna grupa bavila, a koji se tiču bezbednosti hrane i poreskog tretmana donacija hrane, u skladu sa smernicama EU.\nEkonomski ekspert Mihajlo Gajić koji je angažovan na izradi analize troškova i koristi, predstavio je preliminarne podatke o evidentiranim iznosima donacija hrane tokom prethodne dve godine i tokom vanrednog stanja, kao i podatke o troškovima u vezi sa njenim uništavanjem. Na bazi prikupljenih podataka od 9 vodećih trgovaca i proizvođača hrane koji su tokom prethodnog meseca dostavili podatke, izvršena je procena maksimalne vrednosti donacija hrane i iznosa poreza na dodatu vrednost koji se ovom prilikom naplaćuje na donacije. Ovi podaci biće javno objavljeni po završetku kompletne analize, početkom avgusta.\nProgramska menadžerka u Forumu za odgovorno poslovanje i rukovodilac ekspertske grupe u okviru Projekta za unapređenje okvira za davanje, Milica Mišković, pozvala je sve zainteresovane kompanije da se priključe inicijativi kroz dostavu podataka, deljenje dobrih praksi i iskustva, kao i promociji teme ka poslovnoj zajednici, ali i građanima kao potrošačima.\nDogađaj je deo Projekta za unapređenje okvira za davanje koji finansira USAID, a sprovodi Koalicija za dobročinstvo koju predvodi Fondacija Ana i Vlade Divac a dodatno čine Trag Fondacija, Catalyst Balkans, Smart kolektiv, Srpski filantropski forum, Forum za odgovorno poslovanje i Privredna komora Srbije.


Agencije za procenu vladaju svetom - Bizlife.rs\nAgencije za procenu vladaju svetom\n11:09 Beograd, 11/12/2011\nPostoje još samo dve svetske velesile – Sjedinjene Američke Države i agencije za procenu vrednosti. I, verujte mi, još nije jasno ko ima veću moć.\nDilema kolumniste jednog od vodećih američkih dnevnika, “The New York Timesa”, iz sredine devedesetih, razrešena je petnaestak godina kasnije, kada je “Standard and Poor’s” snizio procenu kreditne sposobnosti SAD, prvi put od 1917. godine, od kada radi kreditno rangiranje. Prošlonedeljna pretnja agencije sniženjem kreditnog rejtinga cele zone evra, uključujući i njene ekonomski najmoćnije članice, Francusku i Nemačku, otklonila je i preostalu sumnju o moći koju uživa.\nOcene desetak najvećih međunarodnih agencija za procenu kreditne sposobnosti, među kojima su najistaknutije “Standard and poor’s”, “Moody’s” i “Fitch”, mogu da znače bankrot, ili profit, za korporacije, banke i države. Ocene izražene slovima, od najbolje, trostrukog A, do C i D koje znače bankrot, za velike svetske sisteme presuda su, jednostavno rečeno, života i smrti.\nSnižavanje najvišeg kreditnog rejtinga SAD za samo jedan stepen, na AA plus, zbog vladinog budžetskog deficita i rastućeg duga, značilo je povećanje troškova pozajmica, a zbog pozicije SAD i statusa dolara, na udaru se, posredno, našao ceo svet. Za krizom teže pogođene ekonomije, kakva je Grčka, survavanje kreditnog rejtinga značilo je ne samo produbljivanje ponora, već i muke za ostatak evrozone, a posredno, i ostatka sveta.\nRođene krajem 19. i početkom 20. veka u Americi, iz zapisa finansijskih istorijata puteva i železnica, ove agencije ocenama spremnosti država da otplate dug u celini i na vreme, utiču na položaj zemalja na međunarodnom tržištu kapitala, na kretanje kamatnih stopa, kao i na priliv stranih investicija.\nOve agencije su toliko ojačale, istovremeno “proizvodeći” sumnje zbog propusta u lošim procenama, kao i zbog sukoba interesa u pojedinim slučajevima, da su američki Kongres i kasnije Evropska komisija tražili njihovo “zauzdavanje”. Zahtevane su transparentnije procene, kao i da plaćaju za greške. Metodi agencija dovedeni su, međutim, ozbiljno u pitanje izbijanjem ekonomske krize pre četiri godine.\n– Investicije sa garancijama u hipotekama koje nikad neće biti otplaćene, ili su čak bile lažne, dobijale su u agencijama visoke ocene, dajući iluzorne procene da će biti otplaćene – podseća BBC.


Sava Re – Bankar.me\nMarch 6, 2021 OSIGURANJE, REGION, REGION, SVE VIJESTI 0\nSava Re objavila je da je u 2020. godini ostvarila 674,9 miliona eura poslovnih prihoda, što predstavlja rast od 15,5%.\nDecember 21, 2020 OSIGURANJE, REGION, REGION, SVE VIJESTI 0\nSava Re planira premašiti 685 miliona eura poslovnih prihoda u 2021. godini i ostvariti najmanje 53 miliona eura čiste dobiti, što znači najmanje 11,5% planiranog povrata na kapital.\nNovember 6, 2020 CRNA GORA, OSIGURANJE, REGION, REGION, SVE VIJESTI 0\nOctober 16, 2020 OSIGURANJE, REGION, REGION, SVE VIJESTI 0\nOsiguravajuće društvo Sava Re uspjelo je da dobije suglasnost AZN-a i sazvalo je Glavnu skupštinu sredinom novembra.\nNovember 28, 2019 OSIGURANJE, REGION, REGION, SVE VIJESTI 0\nNovember 6, 2019 BIZNIS, FINANSIJE, OSIGURANJE, REGION, SVE VIJESTI 0\nEvropska banka za obnovu i razvoj (EBRD) saopštila je da će uložiti 10 miliona eura u podređene obveznice koje će izdati slovenska osiguravajuća kuća Sava Re, prenosi portal Indikator. Ulaganje u inicijalno izdavanje duga duga na tržištu kapitala omogućiće Savi jačanje kapitalne osnove, navodi se u izjavi EBRD-a. “Glavni izvori …\nOctober 22, 2019 OSIGURANJE, REGION, REGION, SVE VIJESTI 0


"Iskreno rečeno, šokantno" - BIGportal.ba\n8 Decembra, 2020 8 Decembra, 2020 07186\n“Epidemija u SAD je nemilosrdna, svuda je raširena. Iskreno rečeno, šokantan je podatak da svakog minuta u Americi umiru jedna ili dve osobe, a govorimo o zemlji sa jakim zdravstvenim sistemom i neviđenim tehnološkim kapacitetima”, rekao je Rajan, a prenosi Glas Amerike.\nDirektor SZO Tedros Adanom Gebrejesus kazao je da tek treba da stupi u kontakt sa tranzicionim timom izabranog predsednika Džoa Bajdena.\nTrampova administracija je najavila da ce izaći iz SZO jer je “suviše zavisna od Kine i korumpirana”, a Bajden je iskazao interesovanje da tu odluku promeni.\nVodeći američki infektolog Entoni Fauci je upozorio da će se desiti “talas preko talasa” ako Amerikanci nastave da putuju tokom praznika.\nZahvaljujući pandemiji koronavirusa svijet dobija još jedan Međunarodni dan


Vesti online / Vesti / Svet / Ruski analitičar: Kosovo postaje deo raketnog štita!\nSjedinjene Američke Države imaju velike planove za Balkan, tvrdi ruski politički analitičar i član Ruske akademje nauka Petar Iskenderov. U izjavi za Radio Sputnjik, Iskenderov je rekao da ti planovi ne podrazumevaju samo političko, već i vojno prisustvo u određenim delovima Balkana.\nAmerika ima velike planove za Balkan\nIskenderov veruje da će Kosovo postati deo raketnog štita koji Amerika uspostavlja u Evropi.\nNATO je nedavno primio u članstvo Crnu Goru kao 29. članicu Alijanse, u vreme kada ona postaje sve aktivnija na svojim istočnim i južnim bokovima, pozivajući se na nepostojeću opasnost od Rusije kao jedan od razloga, piše Sputnjik i dodaje da ukoliko Amerika realizuje svoje planove na Kosovu, to ne bi trebalo da bude iznenađenje.\nAko do toga dođe, Kosovo bi moglo da postane jedan od bitnih čvorova u raketnom štitu koji Vašington pravi u Evropi, a koji u Moskvi opisuju kao pretnju po sigurnost.\nOd nedavno, jedno postrojenje američkog sistema protivraketne odbrane u Rumuniji postalo je operativno, dok bi do 2018. godine deo istog raketnog štita trebalo da bude aktiviran u Poljskoj.\nIstovremno, Kosovo mora da se bori sa porastom radikalizma. Više od 300 ljudi otišlo je iz tog područja da se bori na strani Islamske države u Siriji i Iraku. Taj broj možda ne deluje kao veliki broj, s obzirom na činjenicu da tamo živo oko 1,8 milona ljudi, ali to je najveći broj ljudi koji se sa jedne teritorije uputio u Islamsku državu.\n* SAD upozorile Moskvu: Branićemo saveznike od "ruske agresije"\n* "Aktiviranje raketnog štita u Rumuniji pretnja ruskoj bezbednosti"\n* Zaharova: Rusija će odgovoriti na pristupanje Crne Gore u NATO!


SARAJEVO: Eksplozija, bačena bomba na ugostiteljski objekat - iBalkan.net\nSARAJEVO– objavljeno u kategoriji “Vijesti- REGION” 12. 12. 2016. 09: 42- SARAJEVO: Eksplozija, bačena bomba na ugostiteljski objekat. U sarajevskom naselju Grbavica jutros je bačena bomba na ugostiteljski objekat “Caffe bar Ginger”.\nEksplozija je devastirala objekat i uništila nekoliko automobila koji su se nalazili u blizini.\nKako su nam kazali iz Ministarstva unutrašnjih poslova Kantona Sarajevo (MUP KS) eksplozija se dogodila jutros u 3 sata u ulici Behdžeta Mutevelića broj 2 kod šoping centra Grbavica.\nPolicija je osigurala mjesto događaja, a uviđaj će izvršiti u jutarnjim satima zbog slabe vidljivosti na lokaciji.\nPovređenih osoba tom prilikom nije bilo, dok je na kući pričinjena materijalna šteta.\nPrema riječima komšija, bombaš je u noćnim satima, najverovatnije, piješke prišao putem sa zadnje strane kuće, te bacio bombu i dao se u bijeg. U tom trenutku u kući i u samom objektu nije bilo nikoga, a komšije kažu da, iako se sve dogodilo „u kasnim noćnim satima“, nisu videli nikoga.\nPolicija je jutros na licu mjesta obavila uviđaj i radi se na rasvjetljavanju svih okolnosti ovog događaja, kazali su iz Operativnog centra MUPKS-a\nNastala je veća ećaamaterijalna šteta i nije bilo povrijeđenih osoba. U toku je uviđaj, kazali su iz Operativnog centra MUPKS-a, prenose agencije iz Sarajeva.\nPolicija je na mijestu događaja obavila uviđaj i traga se za bombašem.\nU eksploziji bombe nije bilo povređenih osoba. Uviđaj obavljaju pripadnici MUP KS.\nbačena bomba bačena bomba na ugostiteljski objekat Sarajevo SARAJEVO: Eksplozija


Albanija instalirala "lokid Martinov" 3D radar, kojim će da nadgleda, Kosovo i Metohiju i centralnu Srbiju! | Vestinet.rs\nPočetna TEMA DANA\tAlbanija instalirala „lokid Martinov“ 3D radar, kojim će da nadgleda, Kosovo i Metohiju i centralnu Srbiju!\n„Nabavka novog 3D primarnog radara od strane Albanije svakako spada u očekivanu modernizaciju jedne od osnovnih sposobnosti za svaku zemlju — sposobnosti samostalnog nadzora vazdušnog prostora.\nAlbanske oružane snage, kao deo NATO, obavezne su da radarsku sliku koju dobijaju ovim sredstvom integrišu u NATO sistem nadziranja i ranog javljanja koji im onda zauzvrat daje svakodnevnu zaštitu u formi dežurnih lovaca iz Italije.\nDomet ovog sredstva nije neobičan, postoje radari koji pokrivaju i veća prostranstva, ali budući da su zemlje Balkana manje po površini svaka je u mogućnosti da ‘vidi’ i dobar deo susedne zemlje“, rekao je Vojinović za „Kosovo onlajn“.\n"lokid Martin" 3D radarAlbanijacentralna SrbijainstaliralaKosovo i Metohijanadgleda


Jekić: Stvaramo tim za najveće domete – Veliki Park\nNakon dve sezone odigrane sa minimalnim promenama u ovu smo ušli sa gotovo kompletno novom ekipom. Pre svega akcenat je bio na podmlađivanju ekipe i stvaranju jednog novog pobedničkog tima već u ovoj sezoni, ali pre svega u narednim. Stvaranje šampionskog sastava je težak posao i nešto za šta je neophodno vreme. Veliki izazov ispred nas u upravi je donosila neizvesnost i rizik da to potraje duže nego što smo planirali i što klubovi iz vrha tabele mogu da istrpe. Posle teškog starta sezone konačno smo ušli u dobar ritam i igrači na terenu pokazuju pun potencijal i opravdavaju naša očekivanja.\nStart sezone je bio zaista težak, ali to smo i očekivali. Novi tim je imao jasan zadatak da brzo uđe u pobednički ritam. Ipak i pored neplaniranih poraza u uvodu sezone i ispadanju u ranoj fazi kupa, najveće nezadovoljstvo je zapravo proizilazilo iz neadekvatnog razvoja ekipe za naredna iskušenja. Promenom trenera smo uspeli da se reorganizujemo, napravimo stabilan tim koji pre svega ima budućnost. Rezultati na terenu i četiri vezane pobede bez izgubljenog seta samo govore da igrači na čelu sa stručnim štabom poseduju izuzetno samopouzdanje i žele da opravdaju očekivanja što pre. Četvrto mesto i dva poraza više od prvoplasirane Crvene zvezde, kao i isti skor pobeda i poraza sa drugoplasiranim Partizanom i trećeplasiranom Vojvodinom je nesto čime se još uvek ne zadovoljavamo. Očekujem da još napredujemo na tabeli i obezbedimo do kraja sezone jedno od prva tri mesta, što bi nam garantovalo bolji položaj u plej-ofu.\nŽenska ekipa radi veoma kvalitetno i samim tim su i rezultati dobri. Otežavajuća okolnost je što nedovoljni i neadekvatni termini otežavaju uslove rada ovoj ekipi da bi pokazala svoj pun potencijal. Napredovati kroz rangove takmičenja u odbojci je jako teško zbog činjenice da ima puno centara gde se radi jako kvalitetno sa devojčicama i gde se stvaraju buduće šampionke Srbije. To je jedan od razloga zašto je naša ženska reprezentacija toliko uspešna i to je nešto ka čemu i mi težimo.\nUpravo tako, to je osnova kvalitetnog rada u sportu. Razvoj mlađih selekcija je nešto čime posebno možemo da se pohvalimo kada je prethodna godina u pitanju. Masovnost i muških i ženskih selekcija je izuzetno velika i nastojimo da taj trend nastavimo i u ovoj godini. Pored velikog broja dece, možemo da budemo zadovoljni i angažovanjem trenera mlađih kategorija koji su pažljivo odabrani.\nU ovoj godini želja je da završimo započeto stvaranje šampionskog tima. Neosporno je da napredujemo iz godine u godinu, ali otežavajuća okolnost je što pored Vojvodine ove godine imamo Crvenu zvezdu i Partizan koji su u velikom usponu. Ipak to može da nas raduje zato što dueli upravo sa ovim rivalima vraćaju publiku u dvoranu. Gledajući najbolje u Srbiji kao svoje konkurente, želimo da im pariramo u svim segmentima, a pogotovo kvalitetnim radom sa mlađim selekcijama. Da bismo ih pobedili sa prvim timom, moramo da ih pobeđujemo i u mlađim kategorijama. Ovakvim pristupom verujem da će rasti broj navijača na tribinama koji su neophodni za stvaranje velikih dela, završio je obraćanje Vladimir Jekić, a onda se nadovezao:\nCategories:\tDruštvo, Kragujevac, Sport, UDARNO-NASLOVNA SLAJDER, Vesti\t/ No Responses / by Milan 6 јануара, 2022


09.12.2019. Press izdanja Print\nSberbank Banja Luka nastoji da što više bude uključena u aktivnosti zajednice u kojoj posluje i da učestvuje u društveno odgovornim projektima. S obzirom da je decembar mjesec darivanja, u skladu sa prazničnim raspoloženjem Sberbank Banja Luka je Medicinskoj školi u Banjaluci donirala pet računara, kako bi spremni dokčekali novu 2020. godinu.\nVladimir Jagodić, direktor Medicinske škole u Banjaluci je u ime škole preuzeo računare, te se zahvalio Sberbanci što je prepoznala njihove potrebe, te što je ovom donacijom dala značajan doprinos ovoj školskoj ustanovi u budućnosti. Takođe je istakao da će ovi računari poboljštati proces rada same škole, a učenicima omogućiti sticanje znanja i vještina koje su im neophodne na putu ličnog i profesionalnog razvoja.\nIz Sberbank Banja Luka su naglasili da obrazovanje ima jako važnu ulogu u svakom društvu, i da se trude da svojim donacijama osavremenjuju nastavni proces u mnogim školskim ustanovama u Republici Srpskoj.


SKC - Studentski kulturni centar Beograd - DVA POETSKA GLASA: TANJA KRAGUJEVIĆ I NIKOLA VUJČIĆ\nDVA POETSKA GLASA: TANJA KRAGUJEVIĆ I NIKOLA VUJČIĆ\nSREDA, 17. FEBRUAR U 19. 00\nciklus, razgovor i čitanje\nPesnici o pisanju, o poeziji, o svetu, o kritici...\n„Polazila sam u svet poezije sa ogromnom verom, u vreme kada se poetska reč u celokupnoj javnosti, kulturi, prosveti i životu primala sa apsolutnom pažnjom i poštovanjem, otvorenim sluhom i radoznalošću za sve što pesnik ima da kaže. Vreme je donelo ogromne promene i prestiž drugih formi govora ili prezentovanja mišljenja i stavova koji su oduzeli tu fascinantnu moć poeziji, ali ona sama tu moć nije izgubila. Sva kompleksnost sveta jeste sadržana ponovo u poeziji i poezija ima na nju svoj odgovor.“ Tanja Kragujević\n„Putevi ka pesmi različiti su i vrlo tajnoviti. Podsticaji za nastanak pesme mogu biti i vrlo banalni, pesma u pesniku, pre nego što se zapiše, boravi dugo, dugo se kristališe. Stoga bi se moglo reći da se pesma više „pravi“ nego što nastaje u nekom magnovenju. Osećanja treba procediti da bi bila dobra za pesmu. Mandeljštam kaže da je prvo „sastavljao“ stihove, a onda ih je „zapisivao“. Da, znakovi prirode, prošlosti, detinjstva, sitni i obični, prisutni su u gotovo svakoj mojoj pesmi. Na njima i počiva osnovna struktura pesme, iz njih nastaju slike, a pesmu i čini mnoštvo slika, orkestracija slika i njihovo strujanje. Mene zanimaju one skrivene veze u životu prirode i stvari, praoblici i njihova preobraženja i to uporno čovekovo nastojanje da rečima uhvati i zadrži bar delić tog sveta. Za nastanak pesme najvažniji je prvi stih, on otvara pesmu kao što vrata otvaraju kuću da bi u nju mogao ući.“ Nikola Vujčić


Lokalni parlament je prošle srede doneo rešenje o prestanku mandata odborniku Igoru Prošiću (partija „Kao jedna kuća“ ).\nNjegovo mesto zauzeo je stranački kolega Robert Kiš.\nVećina lokalnih poslanika nije prihvatila predlog odbornika DZVM-a Šandora Pala da Skupština opštine ukine sopstvenu Odluku o parkiranju u naseljenom mestu Bečej. Odbornik DZVM-a je rekao da je Odluka o parkiranju proizvela žestoko negodovanje građana. „Ona je nerazumna i nepotrebna, jer se disciplina u parkiranju mora ostvariti na drugi način. Naknada za parkiranje se naplaćuje suprotno ovoj odluci i važećim propisima (dimenzije parking mesta, broj rezervisanih mesta za osobe sa invaliditetom itd.). Naplaćivanje i rad sistema čine veći izdatak od prihoda“, obrazložio je Pal predlog da se ukine Odluka o parkiranju.\nNa sednici Skupštine opštine usvojeni su lokalni planovi akcija za unapređenje obrazovnog statusa Roma u opštini za period od 2010. do 2012. godine i za zapošljavanje Roma za isti period.\nRomske nevladine organizacije procenjuju da u opštini Bečej živi oko 1.200 građana romske nacionalnosti, ali većina njih se asimiliralo u većinsko srpsko ili mađarsko stanovništvo.\nU opštini Bečej oko 65 posto građana romske nacionalnosti se izjašnjava da im je maternji jezik romski, 20 posto da je mađarski, 10 odsto da je srpski, pet odsto da je albanski, bosanski itd. Romi u Bečeju u većini slučajeva nisu stalno zaposleni, rade povremene, privremene i sezonske poslove, sakupljaju sekundarne sirovine.\nPrema raspoloživim podacima, u Bečeju živi desetak preduzetnika romske nacionalnosti i oko 15 njih koji su u stalnom radnom odnosu.\nOdbornik DZVM-a Šandor Pal je pozdravio donošenje lokalnih planova akcija, ali je istakao da je trebalo navesti i da Romi imaju pravo na obrazovanje na maternjem jeziku. Naime, u Lokalnom planu akcije za unapređenje obrazovnog statusa Roma navodi se samo negovanje maternjeg jezika, a ne obrazovanje na maternjem jeziku, a to su, rekao je Pal, dve sasvim različite stvari.\nOdbornička većina lokalnog parlamenta donela je odluke o merama zaštite poljoprivednog zemljišta i o organizovanju poljočuvarske službe, o tome da će osnovati firmu za fizičko-tehničko obezbeđenje, kao i o budžetskom fondu za zaštitu životne sredine. Doneta je odluka i o početku izrade Lokalnog plana upravljanja otpadom i o izmenama i dopunama Statuta opštine.\nPo ko zna koji put promenjena je i odluka o lokalnim komunalnim taksama, ali će se ove godine naplaćivati samo polovina predviđenih iznosa.\nSkupština opštine je podržala odluku Osnovne organizacije advokata opštine Bečej i upućena je preporuka Osnovnom sudu u Novom Sadu u kojoj se traži da Osnovni sud u Novom Sadu omogući sudskoj jedinici u Bečeju suđenje krivične referade kako bi bečejski advokati i građani Bečeja bili ravnopravni sa advokatima iz Novog Sada, odnosno da građanima Bečeja pravda bude dostupnija i brža (da ne moraju da putuju do suda u Novom Sadu).\nViše iz ove kategorije « Govor odbornika radikala o Romima: Radikalno crno na belo\tSavet za štampu: Konstituisan Upravni odbor Saveta za štampu »


Dimitrovgrad: Opada nivo Nišave, opada i Jerma\nGradonačelnik Pirota mr Vladan Vasić izjavio je za Pirotske vesti da je, na kraju izuzetno teškog dana kada je o poplavama reč, može zaključiti da je situacija pod kontrolom, a ohrabrujuće vesti stižu iz Dimitrovgrada, odakle javljaju da opada nivo Nišave, a opada nivo i Jerme, pa se očekuje da narednih sati konačno počne da opada i nivo Nišave u Pirotu koji je na nezapamćeno visokom nivou.\n-Noćas od 1 sat sve naše ekipe su na terenu, širom grada, po selima, na Staroj planini, gde je takođe bilo problema u Rsovcima, odakle takođe od naših ljudi sa terena stižu vesti da je večeras Visočica “sišla” u svoje korito.\nMislim da smo uspeli da odgovorimo i poslali mehanizaciju svuda gde su nas zvali. Nivo Nišave je bio zaista izuzetno visok, niko ne pamti tako visok nivo Nišave, ali dobre vesti smo dobili iz Dimitrovgrada odakle nam javljaju da je nivo Nišave počao da pada, a isto se dešava i sa Jermom. Nadamo se da će se tako i nastaviti i da će za par sati početi da pada nivo Nišave i kod nas.\nOno što je veoma važno za nas, vodosnabdevanje grada je sasvim uredno, iako smo ranijih godina, do izgradnje modernog postrojenja – crpne stanice u Berilovcu, redovno imali problema pa je tijabarski deo grada, praktično pola grada, bio bez čiste pijaće vode i po dve nedelje. To bi se sasvim sigurno desilo i sada da nije izgrađena crpna stanica, koja je uspela da nezapamćeno zamućenje na izvorištu Krupac od čak 92 NTU jedinice, svede na ispod 1, tačnije na 0.5 NTU jedinica (jedinica mere za zamućenost vode), tako da je vodosnabdevanje uredno što nas izuzetno raduje, posebno imajući u vidu da veliki broj gradova u Srbiji nema pijaću vodu, pola Niša nema vode, druga polovina ima tehničku zbog ogromnog zamućenja-kaže Vasić.\nPo njegovim rečima, o tome da li će eventualno i u Pirotu, poput Dimitrovgrada, biti uvedena vanredna situacija, odlučiće se na sastanku koji će biti održan ujutru.\n-Ukoliko se nastavi opadanje vodotokova, vanrednu situaciju nećemo uvoditi-kazao je Vasić za Pirotske vesti.


Učestvovanje u vlasništvu: zašto „ne“ iz ugla menadžera\nYou are at:Home»Prethodna izdanja»92»Učestvovanje u vlasništvu: zašto „ne“ iz ugla menadžera\nPiše: Irena Bulat, menadžerka\nJasno je i prihvatljivo da u vrednosnom modelu preduzetnikapokretačaosnivača organizacija možda i najjači motiv da krenu u osnivanje kompanija jeste želja za stvaranjem novog života i sveta kreacija organizacije koja je ostvarenje njihovih vizija, stavova i odluka. Dokazivanje, samodokazivanje, finansijska sigurnost i sloboda svakako su ozbiljni igrači u toj priči.\nKada ideja postane stvarnost i novi život kompanija se razvije i dokaže na tržištu počinje da se jače javlja novi motivator kod osnivača i vlasnika. Ponekad je intenzivan od početka, nekada se tek u kasnijoj fazi razvoja javlja kao mali glasić u glavi, no sigurno da je sada već tu želja za produženjem života organizacije. Težnja za vremenskim trajanjem “čeda”, prevazilaženjem biološkog života osnivača kako ostaviti trag u vremenu?\nUkoliko postoje biološki naslednici pogodnih osobina oni obično postaju fokus na kojem se ova želja „iskaljuje”. Ako ne ili osnivač, bez obzira na biološke naslednike, u svojim prvim saradnicima vidi najvernije saborce i potencijalne nosioce baklje, dolazimo do teme ovoga teksta…


» Erasmus program mobilnosti: naši profesori na poljskom univerzitetu\nProfesori Megatrend univerziteta Katarina Zakić, prorektor za međunarodnu saradnju, Dragan Ćalović, šef odeljenja za međunarodnu saradnju, Aleksandra Tošović Stevanović, profesor Fakulteta za poslovne studije i Srđan Žikić, prodekan na Fakultetu za menadžment, bili su, u okviru Erasmus programa mobilnosti, u poseti Univerzitetu“ Stanislav Stažič“ u Pivi, Poljska.\nTokom posete ovom univerzitetu, naša delegacija uverila se da Univerzitet u Pivi poseduje veoma dobre uslove za rad i pruža kvalitetno obrazovanje svojim studentima. Naši profesori imali su veći broj sastanaka sa rektorom ovog univerziteta, prof. dr Donatom Miržijevskim, i prorektorom za razvoj, naučni rad i međunarodnu saradnju, prof. dr Janom Polcinom. Odeljenje za međunarodnu saradnju i Erasmus projekte, predvođeno mr Lukasom Marčakom, organizovalo je takođe sastanke, na kojima su razmenjena iskustva vezana za Erasmus program mobilnosti.\nU narednim mesecima će veći broj delegacija sa ovog univerziteta doći u posetu Megatrend univerzitetu, kako bi se dogovorili dalji pravci razvoja saradnje između ova dve ustanove.\nPored toga, naša delegacija je prisustvovala međunarodnoj konferenciji koja je bila posvećena regionalnom razvoju, a koju je organizovao univerzitet iz Pive, uz podršku Univerziteta iz Alba Julije (Rumunija) i Megatrend univerziteta.\nRadionica kineske kaligrafije U sredu, 29. maja, u 11 sati Radionica kineske kaligrafije u…\nUspešna 41. konferencija o ekonomskom i socijalnom razvoju\nDvadeset trećeg maja 2019. godine na Megatrend univerzitetu u Beogradu održana je 41. međunarodna naučna…


mozzartsport.com, žurnal.rs, Sport, Informer 6 komentara\nAleksandar Stanojević selektor Srbije!\nTomislav Karadžić hteo da vrati Mihajlovića, ali priznao da su problemi porezi u Italiji i Srbiji, kandidat bio i Piksi Stojković, ali on ne želi da se vraća, prenosi "Mocart sport".\n14:54 >> 17:16\nBoško Đurovski selektor Makedonije, a gde će Piksi?\nNekadašnji trener Crvene zvezde poslednjih pet godina bio je pomoćnik Dragana Stojkovića u japanskoj Nagoji.\nSelektor Australije ljut na Piksija i Nagoju\nPiksi pod istragom: Prisvojio 500.000 evra?\nVestionline, novosti.rs 3 komentara\nPiksi: Vujin laže da sam Zvezdu preuzeo bez dugova!\nNekadašnji predsednik Crvene zvezde Dragan Stojković Piksi oštro je reagovao i demantovao izjave Milana Vujina da u vreme kada je preuzeo crveno-bele, klub nije bio u minusu.\nIstražni sudija Višeg suda Tomislav Trajković doneo je rešenje o obustavljanju postupka protiv Igora Dragojevića (35) iz Beograda, koji je bio osumnjičen za pomaganje u bombaškom napadu na...


Zasedao gradski Tim za organizaciju Dejvis kupa - KV NOVOSTI ONLINEKV NOVOSTI ONLINE\nDanas je u Kraljevu zasedao Tim za organizaciju teniskog meča igranog u okviru takmičenja za Dejvis kup krajem prošle nedelje. Na sastanku kome su predsedavali Načelnik Raškog upravnog okruga Nebojša Simović i gradonačelnik Kraljeva Tomislav Ilić analiziran je rad svih službi koje su bile uključene u pripreme za održavanje ove značajne sportske manifestacije. Opšti utisak je, da je Kraljevo položilo jedan svojevrsni test koji ga ,snažno, pozicionira kao mesto sposobno i spremno da organizuje značajne , međunarodne, sportske događaje što mu ,uz novoizgrađenu Halu sportova daje šansu da ozbiljnije valorizuje i druge ,brojne , potencijale za razvoj turizma. Poruka koju je nekoliko stotina akreditovanih novinara iz zemlje i inostranstva poslala u svet je da je Kraljevo, grad gostoprimljivih i sportu naklonjenih ljudi u koji , svakao , valja doći i mimo održavanja ovakvih sportskih spektakala. Za očekivati je da će se ovi ,prvi, pozitivni ,efekti održane sportske manifestacije valorizovati i u dužem, narednom , periodu. Za sada, prve direktne efekte sabiraju kraljevački hotelijeri i restorateri koji su zabeležili povećane poslovne aktivnosti u danima meča kao i jedan broj proizvođača hrane i pića koji su učestvovali na pratećoj manifestaciji „Food day“. Na kraju današnjeg sastanka beogradski „Dan-graf“ koji izdaje dnevni list „Danas“ uručio je ,u znak zahvalnosti na saradnji , gradonačelniku Kraljeva i načelniku Raškog okruga postere naslovnih strana ovog lista koji je , jedini od svih dnevnih listova u Srbiji , dva dana zaredom iste posvetio sportskom spektaklu organizovanom u Kraljevu.


Savet iz SAD: Uložite u skupe ljude, ne jeftine radnike - Zdrava i prava\nSavet iz SAD: Uložite u skupe ljude, ne jeftine radnike\nU Bangladešu ili Indiji će uvek biti jeftinija radna snaga, zato uložite u ljude i znanje, savetuje Đorđije Petkoski, predavač u SAD, u jednoj od najboljih poslovnih škola na svetu.\nZa strane investitore su važni poverenje, sigurnost i ispunjavanje dogovora, izjavio je FoNetu profesor Đorđije Petkoski, predavač na Varton poslovnoj školi Univerziteta Pensilvanija, jednoj od tri najbolje u svetu, ističući da bi Srbija, kao adut, trebalo da koristi potencijale ljudi, a ne jeftinu radnu snagu.\nZa svaku državu je pitanje zbog čega bi neka kompanija baš u nju došla, da li “zbog jeftine radne snage, velikog tržišta ili još nečega”, objasnio je Petkoski i podsetio da Srbija nije velika zemlja.\nAko se dolazi inicijalno zbog jeftine radne snage, on smatra da onda nema neke perspektive, jer će tu uvek biti “Bangladeš ili Indija, gde će se naći još jeftinija radna snaga”.\n“Ako se dolazi zbog ljudi koji rade ovde, koji imaju relevantno znanje za globalne industrije, onda će oni tu doći da bi kreirali nove proizvode. Primer sa Hemofarmom je dobar primer”, istakao je Petkoski.\nOn je predočio da su ljudi, nezavisno od stepena razvoja neke države, najveći razvojni potencijal.\n“Ove stvari koje su date od Boga i prirode to je to, tu ne možete mnogo da promenite, ili imate ili nemate naftu, a da li imate opremu je stvar para”, obrazložio je Petkoski.\nPrema njegovom stavu, najteži deo su ljudi, nivo njihovog obrazovanja, što je krajnje komplikovano, jer je to integrisani sistem, koji obuhvata period od vrtića do fakulteta.\n“Ako on ne funkcioniše tako da kreira uslove da najsposobniji zaista dostignu svoj potencijal, onda tu nema mnogo perspektive”, rekao je Petkoski.\nOn je ranije kontaktirao sa ljudima iz Matematičke gimnazije i Istraživačke stanice Petnica, ističući da Srbija ima mnogo potencijala u mladim i izuzetno pametnim ljudima, ali da im treba kreirati odgovarajuće uslove.\nPetkoski smatra da treba ulagati u obrazovanje, ali da nije potrebna samo nova zgrada, već su potrebni profesori koji su svetska klasa i koji svoje svetsko znanje mogu da donesu u lokalne uslove u Srbiji.\nKako je naglasio, neka zemlja se može promeniti, ako se prihvati ideja da se ljudi osećaju dobro, ne samo zbog toga što su nešto uradili za sebe, već i za zemlju, kroz kreiranje uslova da mladi ljudi dostignu svoj maksimalni kapacitet.\nPetkoski je protekle nedelje u Srbiji održao predavanje za zaposlene i partnere kompanije Hemofarm na temu održivog razvoja, inovacija i poslovanja.\nPrema njegovim rečima, ljudi su bili najzainteresovaniji da saznaju kako da povežu probleme i mogućnosti koje vide u Srbiji sa međunarodnim trendovima i da li kroz to mogu da dođu do ideja kako bolje rešavati probleme.\nPetkoski je nosilac dva doktorata iz oblasti ekonomije i elektrotehnike, kao i mastera javne uprave sa Harvard univerziteta.\nDugogodišnji je saradnik Svetske banke. Na Varton poslovnoj školi predaje društveno odgovorno poslovanje i etiku.\nne jeftine radnike\nSavet iz SAD: Uložite u skupe ljude\nSamo šaka ovih semenki sprečava 9 opasnih bolesti\nOtvorena izložba slogana i postera posvećenih važnosti ranog otkrivanja RAKA dojke


SAD i više od 30 zemalja osudili kineski tretman Ujgura\nSjedinjene Države i više od 30 zemalja osudili su ono što oni nazivaju “užasnom kampanjom represije” koju Kina čini protiv ujgurske muslimanske manjine u zapadnoj regiji Xinjianga.\nOvaj potez uslijedio je tokom događaja na marginama godišnje Generalne skupštine Ujedinjenih nacija, koju je Kina osudila u utorak, javio je ABC.\nZamjenik državnog sekretara John Sullivan rekao je da UN i njegove države članice imaju “jedinstvenu odgovornost dići glas kada žrtve, jedna za drugom, iznose strahote državne represije”.\nSullivan je rekao da su države članice zadužene da osiguraju da svjetsko tijelo može pažljivo nadgledati kršenja ljudskih prava u Kini i dodao da mora tražiti “neposredan, nesmetan i nenadzoran” pristup Xinjiangu za visokog komesara UN-a za ljudska prava.\nKazao je da su događaj zajednički sponzorisali Kanada, Njemačka, Nizozemska i Britanija, a pridružilo im se više od 30 država članica UN-a, predstavnika Evropske unije i više od 20 nevladinih organizacija, kao i žrtava Ujgura.\n– Pozivamo druge da se pridruže međunarodnim naporima da momentalno zahtjevamo okončanje kineske užasne kampanje represije – rekao je on.\nŠefica UN-ovog Ureda za ljudska prava Michelle Bachelet više puta je poticala Kinu da dozvoli tijelu pristup istrazi izvještaja o nestancima i proizvoljnim pritvorima, posebno muslimana u Xinjiangu.\nUpitan o naporima SAD-a u Generalnoj skupštini, glasnogovornik kineskog ministarstva vanjskih poslova Geng Shuang rekao je novinarima u Pekingu da bi se Washington trebao “prestati miješati u tuđe unutrašnje poslove u ime ljudskih prava”.


Prevod sa litvanskog na srpski jezik: sa ili bez overe kod sudskog tumača.\nPrevod sa litvanskog na srpski jezik\nPrevod sa litvanskog na srpski jezik: sa ili bez overe sudskog tumača\nPrevodilačka agencija BGprevodi već više od 10 godina uspešno obrađuje, prevodi i overava kod sudskog tumača poslovna i lična dokumenata, kao i mnoge druge sadržaje, poput tekstova, stručnih projekata (IT, građevina…), web sajtova i portala sa litvanskog na srpski jezik.\nSa litvanskog na srpski jezik prevodimo i dokumentaciju za tender, medicinsku i tehničku dokumentaciju, kao i sva dokumenta koja se predaju nadležnim službama u različitim situacijama (izdavanje radne dozvole, uverenja..). Takođe, prevodimo sve vrste pravnih akata (sudska rešenja, sertifikate, punomoćja…) kao i tekovine Evropske unije.\nLitvanski jezik i sudski tumač\nOvera dokumenata kod sudskog tumača za proces prevođenja donosi par dodatnih aktivnosti koje nisu uključene u “standardni” proces prevođenja sa litvanskog na srpski jezik.\nKljučna razlika u procesu prevodjenja sa litvanskog na srpski jezik odnosi se prevashodno na način donošenja i preuzimanja prevedenih dokumenata, overenih kod sudskog tumača koji je ovlašćen za overe prevedenih dokumenata sa litvanskog na srpski, koje se mora obaviti lično ili putem kurirskih službi, preporučenom pošiljkom.\nJoš jedna ključna aktivnost pre samog procesa prevođenja dokumentacije sa litvanskog na srpski (koja zahteva overu kod sudskog tumača) je i to da se klijent najpre treba raspitati u nadležnom sudu da li je i za dokument za koji mu je potreban prevod sa litvanskog na srpski jezik neophodno da se izvrši overa haškim Apostille pečatom ili ne.\nLitvanski jezik i prevodi dokumenata na srpski\nOsnovni razlog zbog čega su BGprevodi ispred svih kada je u pitanju kvalitet prevoda dokumenata sa litvanskog na srpski jezik jeste to što se u našem timu nalaze i prevodioci i sudski tumači.\nRazlog ovakve procedure je taj da sudski tumač mora originalni dokument na litvanskom jeziku da uporedi sa prevodom kako bi se utvrdilo da li među njima postoji bilo kakva razlika koja bi uticala na kvalitet prevoda. Nakon što se sudski tumač uveri da su originalni dokument i prevod identični, on stavlja svoj pečat na prevod, čime se potvrđuje vernost prevoda originalu, te se može koristiti u praksi kao i svaki drugi pravno važeći dokument.\nU nastavku možete videti najčeše tražena dokumenta za prevod sa litvanskog na srpski jezik kao i overu kod sudskog veštaka, od strane pravnih lica:\nOsim navedenih, sa litvanskog na srpski jezik se prevode i overavaju kod sudskog tumača, između ostalog i:\nKada su u pitanju prevodi sa litvanskog na srpki jezik kod fizičkih lica, onda su to najčešće sledeći tipovi dokumenata:\nŽelite da saznate koliko bi koštao vaš prevod sa litvanskog na srpski jezik?\nInteresuje vas prevod sa srpskog na litvanski jezik? Kliknite OVDE za više detalja.


(VIDEO)BUKTE BORBE ZA KIJEV, POGOĐENA VIŠESPRATNICA\nNemiri između ukrajinske vojske i ruskih snaga nastavljene su sukobima u subotu ujutro u Kijevu za kontrolu glavnog grada Ukrajine, dva dana nakon pokretanja invazije na zemlju koju je naredio ruski predsednik Vladimir Putin. Situacija postaje sve više napeta, pogođena je jedna stambena zgrada, a objavljen je i snimak evakuacije povređenih.\nVelika stambena zgrada u Kijevu teško je pogođena projektilom, saopštila je u subotu državna služba za vanredne situacije, koja ne može dati informacije o mogućim žrtvama u skorije vreme. Ruski avion je „pogodio stambenu zgradu“, rekao je za BFMTV nezavisni novinar iz ukrajinske prestonice Kijeva. „Još uvek čekamo da vidimo da li ima mrtvih ili povređenih stanara”.\nПоявилось видео попадания снаряда в жилой дом в Киеве. pic.twitter.com/vU1aVfyWAp\n— Tramblertv (@Tramblertv1) February 26, 2022\nRaketa je pogodila zgradu između 18. i 21. sprata, saopštila je ukrajinska služba i dodala da je evakuacija „u toku”. Rusija je nešto ranije saopštila da je trećeg dana invazije na Ukrajinu ispalila krstareće rakete. Francuski mediji veoma pomno prate svaki detalj u ukrajinskoj krizi i dijaboliziraju Rusiju na svakom koraku. Po poslednjim informacijama, ukrajinska vojska pruža značajan otpor u odbrani glavnog grada i uništila je pet vozila ruske vojske od koji je jedno oklopno vozilo.\nTagovi: kijev - rusija - stambna zgrada - ukrajina - vojska


Vučić: Nije uvreda za prosvetare, 7.000 dinara a ne šest kako je bilo predviđeno | Vestinet.rs\nPočetna TEMA DANA\tVučić: Nije uvreda za prosvetare, 7.000 dinara a ne šest kako je bilo predviđeno\nPremijer je izjavio da je Evropska komisija uvažila u Izveštaju o napretku ogromne rezultate Srbije u 33 od ukupno 34 poglavlja.\nPremijer Srbije je izjavio da će prosvetni radnici dobiti jednokratnu pomoć od 7.000 dinara, a ne 6.000 dinara, koliko je predviđeno zakonom koji je u skupštinskoj proceduri.\nVučić je poručio svima koji kažu da je to „uvreda“ za prosvetare da oni isplate po hiljadu dinara nekome, ali da ne dovedu državu do bankrotstva.\nOn je rekao da je to ista priča kao i ona oko Tanjuga:\n„Divan nam je Tanjug, mnogo ga volimo, a ni dinara ne bismo dali, pa čak ni od svojih ogromnih plata od pet, šest ili sedam hiljada evra, da platimo te kolege, koji imaju platu od 30 ili 40.000 dinara, ali smo u stanju da kritikujemo neke druge, koji su se borili da to sačuvaju, ali koji nisu uspeli da pronađu dovoljno dobru ponudu“, rekao je predsednik vlade.\nPremijer je izjavio i da je Evropska komisija uvažila u Izveštaju o napretku ogromne rezultate Srbije u 33 od ukupno 34 poglavlja.\nVučić je rekao da je Srbija ostvarila značajan napredak na putu ka Evropskoj uniji, te da smatra da je, iako je reč o novoj metodologiji i analiziranju rezultata, u najvećem delu objektivno prikazano ono što je Srbija napravila.\nOn je posebno istakao da je zahvalan Evropskoj komisiji na pozitivnim ocenama bez ranije uobičajenog „ali“, iako je svestan da će mnogi da se fokusiraju upravo na ona tri odsto izveštaja sa primedbama, a ne na onih 97 procenata pozitivno ocenjenih.\n„Ako pogledate rezultate i ocene za zemlje u regionu, Srbija ima čime da se pohvali, možda nešto više od ostalih“, rekao je Vučić.\nPremijer Srbije Aleksandar Vučić poručio je danas, uoči investicione konferencije „Srebrenica 2015“, da će Srbija toj opštini u BiH dati značajnu donaciju u novcu i veoma značajnu donaciju u neophodnim javnim objektima, odnosno finansiranju njihove izgradnje.\n„To će biti veliki i ozbiljan novac kojim poreski obveznici Srbije i država Srbija žele da pokažu koliko nam je stalo do dobrih međusobnih odnosa Bošnjaka i Srba“, istakao je premijer na pres konferenciji.\nOn je dodao da njegova vlada mnogo radi na unapređenju odnosa Bošnjaka i Srba. Premijer Srbije je ubeđen da radi prave stvari za budućnost.\nUpitan i za zahtev Srebrenice za odštetu zbog poplavljenog zemljišta nakon izgradnje Hidroelektrane Perućac, Vučić je rekao da se na tome radi i razgovara, da je to pitanje četiri opštine, te da je to pitanje više za Republiku Srpsku i celu BiH.\nAleksandar VučićbankrotEvropska komisijakritikujeocenaprocenatprosvetaprosvetariradnicirezultatuvredavestiVucic


Nacionalne vesti - Sreda 03.07.2019 - 13:56\nBEOGRAD - Nadam se da će poruke Eliota Engela u Prištini doprineti stvaranju uslova za nastavak dijaloga, rekao je danas predsednik Aleksandar Vučić posle razgovora u Beogradu sa američkim kongresmenom.\nPozicije potpuno različite, ali dijalog korektan FOTO: D. Ristić/OK Radio\n"On je jedan od najznačajnijih zagovornika nezavisnosti Kosova i protagonista nezavisnosti Kosova. Govorili smo koliko je važno da nastavimo razgovore i dijalog i da je to važno za dobre srpsko-albanske odnose i stabilnost u celom regionu. Nadam se da će njegove poruke u Prištini doprineti ubrzanom stvaranju uslova za nastavak dijaloga", kazao je Vučić.\nMarinković sa Engelom\nPotpredsednik Skupštine Srbije Vladimir Marinković primio je Engela s kojim je razgovarao o bilateralnim odnosima Srbije i SAD.\nKako je saopšteno iz njegovog kabineta, Marinković je kongresmena Engela upoznao s nizom aktivnosti koje su sprovele institucije Srbije i ambasada SAD, a kojima je obeleženo prijateljstvo srpskog i američkog naroda.\nOn je istakao da je saradnja dveju država prethodnih godina intenzivirana, posebno na parlamentarnom nivou, imajući u vidu saradnju poslanika Narodne skupštine i američkih kongresmena i senatora.\nU prilog tome govori i postojanje Poslaničke grupe prijateljstva (PGP) sa SAD u Narodnoj skupštini, srpski kokus u američkom Kongresu, ali i Kongres srpsko-američkog prijateljstva u Srbiji, u kome su predstavnici državnih institucija, nevladinih organizacija, političari, privrednici i svi drugi činioci koji imaju za cilj razvoj srpsko-američkih odnosa u svim oblastima, podseća se u saopštenju.\nMarinković je takođe izrazio zadovoljstvo nivoom američkih investicija u Srbiji koje premašuju četiri milijarde evra u proteklih 10 godina, kao i saradnjom sa organizacijom USAID na različitim projektima.\nOn je naveo i da su narodni poslanici posvećeni regionalnoj saradnji i stabilnosti, kao i nastavku dijaloga sa Prištinom, u cilju pronalaženja rešenja prihvatljivog za obe strane, i podsetio na Briselski sporazum i albansko neispunjavanje preuzetih obaveza i izneo zabrinutost povodom uvođenja taksi na robu iz Srbije i BiH.\nKongresmen Engel zahvalio je potpredsedniku sprske skupštine Marinkoviću na ličnom doprinosu razvoju bilateralnih odnosa Srbije i SAD i radu PGP sa SAD u Narodnoj skupštini.\nOn je naveo da podržava intenziviranje odnosa SAD i Srbije, koji imaju dugu istoriju i da, iako ima različito viđenje odnosa Beograda i Prištine, veruje da obe strane treba da gledaju u budućnost i dalji razvoj odnosa. On je dodao da će sa istom porukom posetiti region i da će podržati obe strane da do rešenja dođe, dodaje se u saopštenju.\n"Vaša poruka i podrška Srbiji je signal da podržavate region i budućnost naših naroda, kao i strateški cilj naše zemlje, a to je članstvo u EU, zaključio je Marinković u razgovoru s kongresmenom Engelom.\nEngel je poručio u razgovoru sa poslanicima Skupštine Srbije da treba prevazići sve nesuglasice i neprijateljstva na Zapadnom Balkanu i da države treba da sarađuju, kako bi postale članice EU i stvorile bolju budućnost za svoje građane.\nEngel je na sastanku u Skupštini Srbije istakao da SAD žele da učine dijalog između Beograda i Prištine što lakšim i naglasio da su SAD prijateljski nastrojene ka obema stranama, saopšteno je iz parlamenta.\nPoslanici su u razgovoru sa američkim kongresmenom istakli neophodnost nastavka dijaloga Beograda i Prištine, kako bi se našlo trajno i održivo rešenje, u interesu svih građana na ovim prostorima. Posebno su izrazili zahvalnost Engelu na zalaganju za dijalog i ukazali da njegov dobar imidž i uticaj u ovom regionu može da doprinese povratku dijaloga i miru i razvoju ovog regiona.\nEngel, koji boravi u poseti Srbiji, razgovarao je sa potpredsednicima parlamenta Vladimirom Marinkovićem i Gordanom Čomić, predsednikom Odbora za spoljne poslove Žarkom Obradovićem i poslanicom Sandrom Božić o situaciji na Zapadnom Balkanu i pregovorima Beograda i Prištine.


Đilas pisao Evropskoj federaciji javnih emitera zbog RTS i RTV | Autonomija\n"Favorizuje se vladajuća koalicija i time se direktno dovodi u pitanje funkcija Javnog servisa"\nNosilac liste „Beograd odlučuje, ljudi pobeđuju“ Dragan Đilas uputio je pismo Evropskoj federaciji javnih emitera (EBU), čiji je član i Javni servis Srbije, u kojem je naveo da su se Radio-televizija Srbije (RTS) i Radio-televizija Vojvodine pretvorili u propagandno glasilo vladajuće Srpske napredne stranke, saopšteno je danas.\nKako se navodi u saopštenju, Đilas je to pismo poslao generalnom direktoru EBU Noelu Kuranu i učesnicima međunarodnog skupa „Slobodni evropski mediji“ koji se održava 15. i 16. februara u poljskom gradu Gdanjsku.\nĐilas je dodao da se uređivačka politika Javnog servisa Srbije nije promenila, uprkos pismima opozicionih stranaka, sastanku sa Upravnim odborom RTS i protestu građana zbog neujednačenog izveštavanja o izbornim aktivnostima svih učesnika, već se i dalje favorizuje vladajuća koalicija čime se direktno dovodi u pitanje funkcija Javnog servisa i legitimitet predstojećih izbora.\n„Uravnotežen pristup Javnog servisa dobija još više na značaju kad se zna da u ostalim medijima postoji otvorena segregacija opozicionih stranaka„, naveo je Đilas.\nOn se pozvao na istraživanje organizacije CRTA koja je, na uzorku od 13 različitih medija, utvrdila da je opozicija zastupljena u 27 odsto priloga vezanih za beogradska izbore, a stranka na vlasti u 73, dok je na televizijama emitovano najviše kritičkih priloga u odnosu na opoziciju, odnosno čak 74 odsto.\n„U takvoj situaciji, Javni servis bi morao biti korektiv, primer objektivnog izveštavanja. Umesto toga, Radio-televizija Srbije i Radio-televizija Vojvodine su se potpuno uklopile u trend“, naveo je Đilas u pismu i pozvao EBU da iskoristi svoj uticaj kako bi Javni servis Srbije postao oslonac svih građana koji teže ka demokratski uređenom društvu.


Prijevremeni izbori za načelnike osam općina u BiH 16. januara - Klix.ba\nBiH Prijevremeni izbori za načelnike osam općina u BiH 16. januara\nPrijevremeni izbori za načelnike osam općina u BiH 16. januara\n12.1.2011. u 15:30\nGlasnogovornica Centralne izborne komisije (CIK) BiH Maksida Pirić kazala je za Fenu da je CIK 15. novembra 2010. godine raspisao prijevremene izbore, i to u općinama Šekovići i Kalesija/Osmaci zbog opoziva načelnika, a u općinama Bihać, Srbac, Odžak/Vukosavlje, Srebrenik, Orašje/Donji Žabar i Vogošća su raspisani prijevremeni izbori nakon prestanka mandata načelnika koji su preuzeli mandate osvojene na Općim izborima 2010. godine.\nNa prijevremenim izborima učestvuje 25 kandidata, i to: Bihać četiri kanditata, Srbac dva, Odžak/Vukosavlje dva, Srebrenik četiri, Kalesija/Osmaci četiri, Šekovići dva, Orašje/Donji Žabar tri i Vogošća četiri kanidata.\n„Procijenjeno je da će prijevremeni izbori koštati oko 65 hiljada KM, a u skladu sa Zakonom ove prijevremene izbore finansiraju općine iz svojih budžeta“, kazala je Pirić.\nPo općinama, procjena je da će izbori koštati: u Bihaću 21.400 KM, u Srpcu 10.800 KM, Odžak/Vukosavlje 3.200 KM, Srebrenik 13.800 KM, Kalesija/Osmaci 2.100 KM, Šekovići 3.400 KM, Orašje/Donji Žabar 2.600 KM i Vogošća 7.700 KM.\n„Izbori se održavaju u nedjelju 16. januara, a izborna šutnja počinje 15. januara u sedam sati i traje do zatvaranja biračkih mjesta“, kazala je Pirić, te dodala da je rok za prijavu posmatrača političkih stranaka i udruženja građana istekao 9. januara, dok se međunarodni posmatrači mogu akreditirati do 15. januara.


Niška televizija » Ministar omladine i sporta obišao školu „Kralj Petar I“ (VIDEO)\nObjavljeno 14.02.2014. 18:33\nIstureno odeljenje Osnovne škole “Kralj Petar Prvi” ima nove sportske terene na površini od četiri i po hiljade kvadratnih metara, zahvaljujući projektprekogranične saradnje opštine Palilula sa Bugarskom. Ovu školu posetio je ministar omladine i sporta Vanja Udovičić, koji je istakao da će ministarstvo ubuduće ulagati u opremanje sportskih terena, jer su oni veoma važni za zdravo odrastanje dece.\nUčenici OŠ “Kralj Petar Prvi” u Pasi Poljani sada mogu da treniraju odbojku, košarku, rukomet i fudbal na novim terenima. Pored toga imaju i teniski teren, trim i atletsku stazu i stazu za skok u dalj. Novi tereni izgrađeni su zahvaljujući projektu prekogranične saradnje sa Bugarskom, a finansirani su sa 220.000 evra iz IPA fondova, kažu u opštini Palilula i najavljuju nove projekte.\nUkupna vrednost projekta “Modernsport” u okviru kojeg je izgrađeno četiri i po hiljade kvadrada sportskih terena u Pasi Poljani, je 410 000 evra a realizovan je sa opštinom Botevgrad.\nVučić: Briga o deci i mladima mora biti prioritet svake vlasti (VIDEO)\nSramota, sve nezavrseno-niti ce biti, a vec se raspada i oronulo je posle 6meseci.bilo bi lepo da nije tako, ali na zalost-katastrofa.\n200 000 evra za jedan betonski teren?!?200 000 evra pripada nama,a 200 000 evra Bugarskoj.\nAsfalt je vec poceo da puca,kisa je podkopala donji deo terena,Nije uradjen podzid i zastitna ograda na donjoj strani terena.Na renderu stoji da je trebalo za tih famoznih 200 000 evra izgraditi i travnati teren za fudbal,tribine,teretana na otvorenom,parking,drvored,klupe,stazice oko skole.To nije izgradjeno.\nDuvaniste je dobilo tartan za atletsku stazu,a ovde za 200 000 evra beton!


Krstonošić (DS): Vučević ruši ustavni poredak, časno bi bilo da je potpisao ostavku\nBeta 3. avgusta 2021. 12:50\nPredsednik novosadskog odbora Demokratske stranke (DS) Veljko Krstonošić izjavio je danas da Miloš Vučević ima i političku i moralnu obavezu da potpiše svoju ostavku na položaj gradonačelnika Novog Sada pošto je potpisao „naručenu krivičnu prijavu“ protiv svog partijskog šefa i predsednika Srbije Aleksandra Vučića.\nKrstonošić je podsetio da je to drugi put da Vučević pruža takvu „uslugu“ Vučiću i ocenio da novosadski gradonačelnik svojim „nepojmljivim poltronstvom ne sramoti samo sebe i svoju porodicu, već i čitav Novi Sad“.\n„Istovremeno, Vučević čini krivično delo jer podnosi prijavu protiv čoveka za koga sam tvrdi da nije prekršio zakon“, naveo je Krstonošić u saopštenju.\nDodao je da je jasno svima da Vučevićeva prijava protiv Vučića nema za cilj da se utvrdi istina o njegovoj umešanosti u organizovani kriminal i vezama sa uhapšenim Veljkom Belivukom, već da se ta istina sakrije.\n„Prijava se podnosi u svrhu najprizemnije političke propagande, ali nesumnjivo predstavlja akt rušenja ustavnog poretka zemlje i sudske grane vlasti. Zbog toga ta prijava nije sprdnja, već svojevrstan državni udar zbog kojeg Vučević mora da odgovara“, ocenio je Krstonošić.\nOcenio je i da u istoriji Novog Sada na mestu gradonačelnika nije bio čovek „sa manje ličnog dostojanstva i integriteta“ od Miloša Vučevića.\n„Zato bi i za njega i za Novi Sad bilo najbolje da je umesto naručene krivične prijave protiv Vučića potpisao svoju ostavku na mesto gradonačelnika Novog Sada. Izgubio bi vlast i sve privilegije koje nezasluženo uživa već devet godina, ali bi sačuvao obraz i sebi i gradu“, kazao je Krstonošić.


Saopštenje Pošta Srbije - Penzin\nPočetna Magazin Godine Saopštenje Pošta Srbije\nIsplata naknada za tuđu negu i pomoć Ministarstva za rad, zapošljavanje, boračka i socijalna pitanja koja počinje 22. maja 2014. godine kao i isplata drugog dela civilnih penzija za april koja počinje 26. maja 2014. godine i to za korisnike koji novac primaju na adresi, vršiće se na uobičajen način na teritoriji cele zemlje, osim za teritoriju opštine Obrenovac.\nKorisnici sa teritorije opštine Obrenovac svoj novac mogu podići već od navedenih datuma u bilo kojoj pošti na području Srbije.\nPored toga, za ove namene, Pošta Srbije će obezbediti posebne šaltere u okviru većih prihvatnih centara u Beogradu (Kombank arena, Hala Pionir, DIF Košutnjak, CKS Šumice) kako bi se olakšala isplata ovim građanima. U narednom periodu, shodno potrebama, Pošta Srbije će obezbediti isplatu prinadležnosti i u manjim prihvatnim centrima, putem pokretne pošte.\nU okviru prihvatnog centra Sajam već postoji pošta u kojoj će se pružati ove usluge.\nPoštari će nastojati da do 1. juna 2014. godine pronađu sve korisnike sa poplavljenih područja, osim Obrenovca, kako bi im isplatili novac. Svim raseljenima sa ovih područja koje poštari ne pronađu na adresi do 1. juna 2014. godine, biće omogućena naknadna isplata po obavljenoj proveri u saradnji sa MUP-om, na šalteru bilo koje pošte u Srbiji.\nGrađani ne treba da brinu jer će im Pošta Srbije isplatiti novac bez obzira gde su oni raseljeni usled vanredne situacije u zemlji.\nTags:aprilske penzijeisplata penzijanaknade za tuđu negupenzijepoplavepoplave u SrbijipoštaSrbijatuđa nega


Od strane većine učesnika Okruglog stola ukazano je na nedostatak stručnog kadra u svim oblastima industrije, problem finansiranja MSP, kao i potrebu jačanja veze nauke i privrede. Takođe, prepoznata je potreba za jačanjem biznis ambijenta u kojem posluju mala i srednja preduzeća u Crnoj Gori.\nTakođe, svi predstavnici privrede, saglasni su u ocjeni da je Nacrt dokumenta Industrijska politika Crne Gore do 2020. godine kvalitetan i da pruža neophodne smjernice u cilju unapređenja stanja u oblasti industrije i porast njenog učešća i doprinosa rastu BDP-a.\nNa okruglom stolu su, pored predstavnika resornih Ministarstava i Privredne komore, učešće uzeli i predstavnici malih i srednjih preduzeća, naučno-istraživačkih institucija i obrazovnih ustanova.\nJavna rasprava povodom razmatranja Nacrta ovog dokumenta odvijala se u periodu 15. jul – 15. septembar 2015. godine.


Rashladna rešenja za supermarkete - Frigomax\nRashladna rešenja za supermarkete\nNAJPREPOZNATLJIVIJA KOMPANIJA NA PODRUČJU SRBIJE, U DOMENU RASHLADNE OPREME ZA SUPERMARKETE\nDanas, nakon skoro dve decenije postojanja, Frigomax se razvio u najprepoznatljiviju kompaniju na području Srbije, u domenu rashladne opreme za supermarkete. Opremanje “food retail” objekata rashladnom opremom, po principu “ključ u ruke”, uključujući i izvođenje komplementarnih građevinskih radova, predstavlja našu svakodnevnicu. Upravo zbog toga, na najbolji način možemo da prepoznamo potrebe svakog kupca i profesionalno odgovorimo na njih. Frigomax nudi zaokružen proces, gde kroz jedan kontakt, možete pronaći rešenje za projektovanje rashladnih instalacija, isporuku i montažu rashladnih vitrina i komora, instalaciju agregata i puštanje celokupnog sistema hlađenja u rad.\nFRIGOMAX NUDI ZAOKRUŽEN PROCES, GDE KROZ JEDAN KONTAKT, MOŽETE PRONAĆI REŠENJE ZA PROJEKTOVANJE, MONTAŽU, INSTALACIJU I PUŠTANJE CELOKUPNOG SISTEMA HLAĐENJA U RAD\nKontaktirajte nas i saznajte više o rashladnoj opremi za supermarkete\nVeliko iskustvo u poslu\nObjedinjeni proces projektovanja, isporuke i instalacije rashladne opreme garantuje vam najsigurniji način da zaštitite svoju investiciju. Iskustvo naših projektanata i instalaterskog tima, garancija je za visok kvalitet u odabiru, isporuci i montaži opreme, bilo da se radi o potpuno novoj lokaciji ili preuređenju postojećeg supermarketa. Radove na rekonstrukcijama obavljamo i po tehnologiji rada koja ne predviđa potpuno zatvaranje supermarketa, već se izvodi po fazama, tako da deo radnje uvek ostaje otvoren za potrošače. Na ovakav način nastavljate da održavate kontakt sa potrošačima i tokom izvođenja radova, a bez prekida u snabdevanju čak i u hlađenim zonama. Svoju današnju poziciju na tržištu Frigomax je najvećim delom stekao zahvaljujući fleksibilnosti i prilagođavanju uslovima poslovanja na našim prostorima, zato sigurno predstavljamo najbolji izbor za partnera u opremanju supermarketa.\nSopstveni kadrovski kapaciteti\nJedna od naših najvećih prednosti u ovom segmentu poslovanja, svakako je i činjenica da se u svim fazama delovanja oslanjamo isključivo na sopstvene kadrovske kapacitete. Tako je danas FRIGOMAX, jedna od retkih kompanija na domaćem tržištu, koja se može pohvaliti da kompletan proces poslovanja zaokružuje na takav način. Ovime smo u prilici da uvek na svaki zahtev odgovorimo brže i jednostavnije od firmi koje se oslanjaju na kooperante ili podizvođače, što predastavlja jednu od osnovnih poluga u našem pristupu poslu kojim se bavimo. FRIGOMAX je kompanija kojoj su u prethodnom periodu širenja svoje maloprodajne mreže, poverenje ukazali najveći domaći lanci supermarketa, od kojih su neki deo najvećih svetskih “food retail” grupacija, kao što je Ahold Delhaize grupa.


U GAZI ORGANIZOVAN PRVI MARATON\nIzvor: Kurir, 05.Maj.2011, 13:47\nGAZA - Prvi maraton koji je ikada organizovan u pojasu Gaze, održan je jutros uz učešće više od 1.200 Palestinaca. Pobednik maratona je Nader al-Masri, 31-ogodišnji palestinski atletičar, koji je 42 kilometra pretrčao za dva sata, 42 minuta i 47 sekundi.\nTrasa maratona je bila od mesta Beit Hanun, na severu Gaze, pa do Rafe, na jugu, u blizini granice sa Egiptom.\nU maratonu je pored atletičara učestvovao veliki broj đaka koji su trčali između kilometar i četiri >> Pročitaj celu vest na sajtu Kurir << kilometra. Maraton je organizovala agencija UN za palestinske izbeglice, a cilj je prikupljanje novca za program letnjih kampova koji se svake godine organizuju u pojasu Gaze. Gaza je pod izraelskom blokadom od 2007. kada je na vlast došao radikalni palestinski pokret Hamas.\nIzvor: Glas javnosti, 06.Maj.2011, 07:02\nGAZA - Prvi maraton koji je ikada organizovan u pojasu Gaze, održan je jutros uz učešće više od 1.200 Palestinaca. Pobednik maratona je Nader al-Masri, 31-ogodišnji palestinski atletičar, koji je 42 kilometra pretrčao za dva sata, 42 minuta i 47 sekundi...Trasa maratona je bila od mesta Beit...


Beta 17. novembra 2019. 18:40\nKossev podseća na vest od sinoć koju su objavili pojedini mediji pozivajući se na „hitan interni izveštaj Kosovske policije“ da je jedan kosovski Albanac juče policiji prijavio da je jedna osoba njega i njegovog sina opljačkala i prinudjavala da „izvrše teroristički napad“ na Manastir Visoki Dečani.\nU hitnom izveštaju Kosovske policije, takozvanom „Flash report-u“ (inicijalni interni izveštaj policije prim.red) u koji je i KoSSev imao uvid, navodi se da su juče popodne dvojica Albanaca, otac i sin, (H.H. i J.H) prijavila slučaj pljačke i prinude.\nKako su naveli, osumnjičeni Albanac, A.Y. (1981), oteo im je torbu i mobilni telefon i „prinudjavao ih je da izvrše teroristički napad na Manastir Visoki Dečani“.\nHodža, portparol policije Kosova, potvrdio je deo tog izveštaja koji se odnosi na pokušaj pljačke, dok je rekao da je proverom naknadno utvrdjeno da navodi o napadu na manastir nisu tačni.\nOsumnjičenog je Kosovska policija uhapsila i tereti ga za krivično delo razbojništva i prisile, a „podaci o napadu na manastir su provereni i ispostavilo se da su netačni“, rekao je Hodža.\nObjasnio je da je gradjanin koji je podneo prijavu policiji, „koristio priču vezanu za prošlost osumnjičenog da bi zavarao službe bezbednosti“, ali nije objasnio zašto bi taj gradjanin to učinio.


Poslednja izmena 13:09\n16.04.2016 u 14:10\nŠpanska vlada traži bolju kontrolu troškova\nMADRID – Španski vršilac dužnosti ministra finansija susreo se sa čelnicima regija u petak kasno uveče, i zatražio da bolje kontrolišu budžetske troškove kako bi pokušali da zauzdaju jedan od najvećih deficita u Evropskoj uniji, prenosi Rojters. Pred Španijom je veoma težak zadatak u vreme kada će, verovatno u junu, biti raspisani novi izbori, drugi od decembra.Španija se sastoji od 17 regiona koji sami upravljaju svojim budžetima, a najviše novca troše u oblasti zdravstvene zaštite i obrazovanja. Preterana potrošnja regionalnih vlada samo je pripomogla da zemlja uđe u veću krizu u vreme kada je evro zona u velikim finansijskim problemima. Studenti nose kartonske olovke sa natpisom „Ovo je naše oružje“, tokom protesta protiv smanjenja budžeta za fakultete (Foto\n14.02.2016 u 22:05\nKriza opustošila investicije u Srbiji\nProšlogodišnje strane direktne investicije nagoveštavaju da se ekonomija najzad kreće uzlaznom linijom. U 2015. godini strani investitori uložili su novih 1,5 milijardi evra što je za oko 300 miliona evra više nego godinu dana ranije. Ipak ta ulaganja znatno zaostaju za vremenom pre krize. Na ukupan pad investicija, što će reći i domaćih i stranih, i državnih i privatnih, prethodnih dana ukazala je i Evropska banka za obnovu i razvoj (EBRD) u svom izveštaju o tranziciji regiona. Po njima Srbija je godišnje „kratka” za investicije na nivou od tri odsto bruto domaćeg proizvoda što iznosi oko milijardu evra. Dodatno, nedostatak investicija je problematičan i ukoliko se pogleda drugi podatak EBRD-a, a to je da je Srbija rekorder po padu investicija za vreme krize. Za to vreme, tačnije\nŠta je alternativa štednji\nU Americi se zna – nobelovci Pol Krugman i Džozef Štiglic žestoki su protivnici politike stezanja kaiša. Pritom se njihov recept najmanje odnosi na Sjedinjene Američke Države, a više je kritika politike koju zastupa trojka koju čine Međunarodni monetarni fond, Evropska komisija i Evropska centralna banka. SAD je kao odgovor na svetsku finansijsku krizu, koja je počela 2008. godine, patentirao program kvantitativnog popuštanja. Prevedeno s ekonomskog jezika, to praktično znači – štampanje para. Nakon toga, taj recept primenio je Japan, a Evropska centralna banka je tek početkom prošle godine počela s takozvanim monetarnim olakšicama. Program podrazumeva upumpavanje 60 milijardi evra mesečno u evropsku privredu ne bi li se štampanjem para stimulisala inflacija i pokrenuo privredni\n23.01.2016 u 13:05\nEkonomisti u Srbiji ne očekuju da će se ponoviti 2008.\nOdluka MMF da smanji projekciju rasta svetske ekonomije treći put za manje od godinu dana pokrenula je pitanja i dileme među ekonomskim stručnjacima - da li se možda opet nalazimo pred novom krizom i da li je moguće da se ponovi situacija iz 2008. godine. Najveće opasnosti po svetski rast vide se u naglom usporenju rasta u Kini, zatim, jačanju američkog dolara i povečanje kamata od strane američkih federalnih rezervi, migrantskoj krizi, i nezaposlenosti. Ekonomisti u Srbiji procenjuju da će srpska ekonomija ove godine imati rast od 1,5 odsto, ali i da bi taj nivo mogao da bude doveden u pitanje zbog dešavanja u svetu, gde se uveliko priča o novoj globalnoj ekonomskoj krizi. Ipak stručnjaci u Srbiji ne strahuju da bi mogla da se ponovi situacija kakva je bila 2008. godine, kao i da\n24.12.2015 u 14:20\n„Opklada veka” otkriva tajne ekonomske krize 2008. godine\nFilm „Opklada veka”, nominovan za „Zlatni globus” u četiri kategorije, među kojima i za najbolji film u žanru komedije, prikazuje se u odabranim bioskopima u Srbiji, a od 31. decembra širom zemlje. U režiji Adama Mekeja, film je zasnovan na istinitoj priči i knjizi Majkla Luisa, a slika četvoricu autsajdera koji su videli ono što su velike banke, mediji i vlade odbile da vide – globalni kolaps ekonomije. Kad su shvatili šta će se desiti, oni su dobili ideju za „opkladu veka”, a njihove investicije odvele su ih do mračnog podzemlja modernog bankarstva, gde se sumnja u sve i svakoga. Nakon što je i radio u banci na Volstritu osamdesetih godina, Luis napisao je bestseler „Poker lažova”, duhovit roman koji otkriva bogati i obmanjujući svet trgovine obveznicama. Autor nije planirao\n13.11.2015 u 11:21\nVAŠINGTON – Države istočne Evrope će se verovatno naredne godine vratiti na staze blagog privrednog rasta, ali su negativni rizici porasli zbog usporavanja kineske privrede i izbegličke krize u Evropi, saopštio je danas Međunarodni monetarni fond (MMF).\nSvetske zvezde kupuju grčka ostrva\nAtina - Ekonomska kriza,opasnost od bankrota,novi PDV za hotele i restorane nisu sprečili svetski džet-set da svrati u Grčku.Od malih do velikih zvezda filmskog ekrana, preko modnih kreatora, političara, milijardera i „krunisanih glava” koji su svoje jahte na nekoliko sati ili bar dan ukotvili na Mikonosu ili nekom manje zvučnom grčkom ostrvu. Trenutno je...\nCiprasova briga – Vujovićeva nesanica\nBrigu Aleksisa Ciprasa, premijera Grčke, ovih dana bezmalo brine ceo svet. Ako Grčka do utorka, kada na naplatu stiže dug od 1,6 milijardi evra, ne postigne dogovor sa kreditorima, sasvim je sigurno da će mnoge ministre finansija širom Evrope u noći između utorka i srede mučiti nesanica. I Dušan Vujović će biti među njima. Kako je pre nekoliko dana rekao novinarima, Srbija ima spreman paket mera...\n01.04.2020 u 11:49\nPreminuo lekar ćuprijske bolnice, zaraženo još devet medicinara


Hadžiu: Srbi će 3. aprila moći da glasaju samo preko pošte ili Kancelarije za vezu - Medija centar\nHadžiu: Srbi će 3. aprila moći da glasaju samo preko pošte ili Kancelarije za vezu\nMinistarka pravde Aljbuljena Hadžiju izjavila je da se ništa nije promenilo u vezi sa glasanjem Srba sa Kosovu na parlamentarnim i predsedničkim izborima koji se održavaju 3. aprila u Srbiji, i da će oni moći da glasaju preko pošte ili preko Kancelarije za vezu, prenosi Koha.\n„Glasanje će biti u skladu sa Ustavom. Smatramo da je izuzetno važno poštovati Ustav Kosova i zakone koji su na snazi. Kosovski Srbi glasaju poštom ili u kancelariji za vezu. Ne postoji ništa drugo u vezi sa tim“, izjavila je Hadžiju na konferenciji za novinare.\nMeđunarodna zajednica je nedavno sugerisala da bi Srbima sa Kosova trebalo dozvoliti da glasaju na parlamentarnim i predsedničkim izborima u Srbiji, što je traženo i za referendum koji je održan 16. januara, ali tada Kurtijeva Vlada nije odustala od svojih namera da zabrani održavanja ovog referenduma.\nOna je podsetila na rezoluciju koju je usvojila Skupština Kosova kojom se zabranjuje organizovanje referenduma Srbije.


Ministar za rad i socijalnu politiku Aleksandar Vulin najavio je da će na sednici Vlade predložiti smenu čelnih ljudi u RTS-u, iako Vlada prema zakonu nema nikakva prava da to čini. Istovremeno, ni jedno od nadležnih tela nije osudilo ovakvu vrstu pritiska na javni servis. Generalni direktor Dragan Bujošević samo je kratko prokomentarisao da ga raduje da se svi ljute na RTS.\nRTS prema zakonu mora da ima nezavisnu uređivačku politiku, a imenovanja i smenjivanja čelnih ljudi defnisana su zakonom. RTS-om rukovode direktor, Upravni odbor i Programski savet. Nijedno od ovih tela ne imenuje Vlada Srbije, pa samim tim ne može ni da ih smeni. Bez obzira na jasne zakonske odredbe, ministar Vulin je gostujući na televiziji Pink rekao da će se sa kolicionim pratnerima konsultovati, a nakon toga kao član Vlade zatražiti smenu čelnih ljudi RTS-a i to zbog izveštavanja javnog servisa o protestima širom Srbije.\n„Rukovodstvo Javnog servisa više na polaže račune svojoj državi i više vodi brigu o tome šta će im neko viknuti na ulici“, ocenio je Vulin.\nPrema Zakonu o javnim servisima, REM imenuje i rezrešava Upravni odbor RTS-a. Upravni odbor imenuje članove Programskog saveta na predlog skupštinskog Odbora za informisanje. Generalnog direktora RTS-a, koji se bira na javnom konkursu, imenuje Upravni odbor. Za izbor urednika RTS odgovoran je takođe Upravni odbor koji to čini na predlog generalnog direktora. Zakon je, dakle, predvideo da Vlada Srbije nema nikakav formalni uticaj na izbor čelnih ljudi RTS-a.\nOd izjave ministra Vulina na neki način ogradio se premijer Aleksandar Vučić navodeći da se na najavu svog ministra nasmejao. Ipak i Vučić je u nastavku izjave komentarisao kadrovsku i uređivačku politiku RTS-a.\n„Svi žuti su ostali tamo, svi vedre i oblače, sve koje je postavljala Demokratska stranka… Dođe zabavno da gledate kako neko, kad skupi 60 ljudi, da ima pet minuta u Dnevniku… Kad to traži Vulin, onda je to diktatura, a kada drugi to traže onda je to demokratski zahtev. Da li sam uvek bio srećan zbog onoga što radi RTS? Nisam, ali postoje oni koji odlučuju o tome“, naveo je Vučić.\nPrema Zakonu o javnom informisanju, zabranjena je „neposredna i posredna diskriminacija urednika medija, novinara i drugih lica u oblasti javnog informisanja, naročito prema njihovoj političkoj opredeljenosti i uverenju ili drugom ličnom svojstvu“. Zakonom je strogo zabranjen i pritisak na urednike i medije.\nBez obzira na to što je Zakon zabranio ovakve istupe, pre svega političara, ni jedno od tela zaduženih za rad i uređivanje RTS-a nije reagovalo. Uređivačku politiku i kadrovska rešenja javnog servisa nije zaštitio ni direktor RTS. Dragan Bujošević je samo dao kratku izjavu za Sputnjik:\n„Raduje me što su svi ljuti na RTS“.\nA povod za celu priču o smenama u RTS-u su protesti koji se od izbora održavaju u nekoliko gradova Srbije.\nMinistar Vulin smatra da se izveštavanje Javnog servisa o protestima promenilo u trenutku kada su demonstranti počeli da traže smenu rukovodstva RTS-a.\n“Od tog trenutka izveštavanje RTS-a se promenilo, od tog trenutka RTS počinje da daje prostor, u vreme ovih praznika imali ste između 100 i 200 ljudi na ulicama, a imate po nekoliko minuta priloge na vestima”, rekao je Vulin i dodao da se Javni servis na taj način „izvinjava“ i „moli za milost“ učesnike demonstracija.\nS druge strane, jedan od zahteva “Protesta protiv diktature” je takođe smena čelnih ljudi RTS i to kroz zahtev za uspostavljenje slobode medija. Prva reakcija na najavu ministra Vulina stigla je redakciji Insajder sa mejla “Prostest protiv diktature”.\n“Činjenicu da Aleksandar Vulin najavljuje smenu čelnih ljudi RTS-a zbog izveštavanja o protestu razumemo kao sukob unutar porodice i naglašavamo da se ne borimo da se na tako odgovornoj poziciji rotiraju kadrovi spremni da od Javnog servisa prave manje vulgaran i naizgled profesionalniji Informer”, navodi se u poruci “Protesta protiv diktature”.\nJavni servis, prema zakonu mora da ima nezavisnu uređivačku politiku, da podstiče pluralizam političkih, verskih i drugih ideja, da izveštava blagovremeno i nepristrasno. Sve ovo mora da čini u javnom interesu građana Srbije.\nBazdulj: Javni servis će postati kao internet, struja i voda – nešto bez čega se ne može (VIDEO)\nAleksandar Vulin Javni servis RTS\n← „Sužen krug na dva-tri imena… Svi žuti su ostali na RTS“\nVlast i mediji: Ko su „njihovi“, ko su „žuti“, a ko „šefovi“ →\n1 komentar za: “Ministar Vulin ignoriše zakon?”


Twitter sada podržava GIF-ove do 15 MB - IT magazin\nTwitter sada podržava GIF-ove do 15 MB\nKorisnici Twittera napokon više neće morati da tweetuju GIF-ove koji ne zadovoljavaju njihove potrebe i koji se završavaju prerano. Popularna društvena mreža je povećala veličinu GIF-ova na 15 MB, što je sada tri puta više od prethodnog limita. Twitter je tiho i bez puno pompe ažurirao svoj FAQ sa ovom izmenom, koja je dobrodošla korisnicima koji više vole da gledaju slike koje se pomeraju nego video snimke.\nTreba napomenuti da je ova promena trenutno aktuelna samo na web verziji Twittera, dok se korisnici mobilne aplikacije i dalje moraju mučiti sa GIF fajlovima veličine do 5 MB. Naravno, još uvek je u pitanju početak implementacije interesantnih promena i nema sumnje da će korisnici uskoro imati priliku da tweetaju duge GIF-ove i sa svojih mobilnih uređaja ili Tweetdecka.